Chin ramkulh khualipi Hakha ah khualtlawng Bus phih chung a si – THE CHINLAND POST\nChin ramkulh khualipi Hakha ah khualtlawng Bus phih chung a si\nSalai Bawi Lian Sang & TCP Hakha | 2020 September 16 — Chin ramkulh khualipi Hakha chung ah a lutchuakmi motor tlungkal cu Covid-19 pulrai vennak ah ti in, 2020 September 15 ni thawk in Khuatlawng Bus cheukhat cu phih chung an si rih tiah thawng kan theih.\nHi kong he pehtlai in Chin ramkulh tlunkalnak (transportation) Lutlai U Saw Myint Lwin nih “Magwe, Mandalay, Yangon ramthen le Naypyidaw lei tlungkalmi khualtlawng motor an phih chung cang. Cu chung in Mandalay le Magwe ramthen ah anmah peng chung khualtlawng mi lawng an onh i ramthen dang le ramkulh dang tlawnnak cu an khar chung cang” tiah a chim.\nA bik in Yangon khuachung Lockdown an chiahmi nak in Hakha a rami hna cu luhnak nawl onh an si lo. Nain, Sagaing ramthen cozah nih peng dang ah khualtlawng an kham rih lo caah Hakha ah khuatlawng motor nikhat ah pakhat/hnih an lut kho rih tiah kan theih.\nChin ramkulh cozah nih cun ramkulh chung khualtlawn phihnak taktak cu a um rih lo. Asinain, peng dang nih anmah cio in pehtlaihnak phihmi tete a um caah Chin ramkulh cozah zong nih ramthen cheukhat ah khualtlawn an khar chungnak a si.\nChin ramkulh cozah pulrai runvennak lei zong nih a herh lo tuk ah cun khualtlawn lo ding in nawl a chuah.\nThliri phurmi motor bel cu khuachung ah lutnak nawl kan pe ti hna lo. Ramthen dang in thilri le eidin herhhai an rak phorhmi cu khualeng thilri chiahnak hmun tu ah chiahter an si” tiah Chin ramkulh tlunkalnak lutlai Saw Myint Lwin nih cun a chim.\nNihin tiang ah Hakha motor dinh hmun (Bus Terminal) ah a lutchuakmi cu High Class, Taung Za Lat, Aye Chain, Shwe Lwin Pin, Hakha Mann, Yaw Shwe Pyi, Shwe Chian Deih, Chin Minta, Yawtheihtiang, Chin Taung Tan, le a dang motor hna an si.\n2020 September 16 cawn nithumni, zing 8:00 AM tiang ah Myanmar ramchung Covid-19 hrik a ngeimi 3636, le nihin zing tiang zawtnak hmuhmi 134, a thimi 39 tiang an si cang tiah theih a si.#\nPrevious Covid-19 ruangah November 8 Thimnak thawn ding in Party cheukhat nih an hal\nNext Hakha University Chapel Biakinn Saknak Caah Bawmh An Hal Cuahmah


Phaisa Le Meithal Zun He SAC Ralhrang Pakhat A Zaam - Chin Eleven News\nShan ram thlanglei Letchia le Maikaing kar ralhrangbu checkgate in ralhrang 1 cu meithal 4, bu tangka le cycle he a zaam.\nA zammi pa hi LIB-515 tatyin ah a ummi a si i, August 29 zaan ah meithal 4, bu tangka he a zaam mi a si. September 1 in an tatyin nih biatak tein an kawl tiah ralhrangbu he pehtlaihnak a ngei mi Maikaing khuami pakhat nih a chim.\nMah ralhrangbu checkgate hi Maikaing – Letchia kar Luaikhan tlanghram ah a um mi a si. Meng 49 gate tu zongah auh mi a si i, LIB-515 nih tuanvo an lak lio a si. Atu hi thazaang tampi in mi chawkvak vialte an an chek hna, bia an hal hna tiah theih a si. A hleikhun in Mawtaw le cycle hna an chek tiah theih a si i, Maikaing pengah ralhrangbu tam ngai an chiah hna i, hlathlainak an tuah cuahmah tiah theih a si.Ref; SN;TCP


RALHRANG THIMMI KHUABAWI A NUNNAK AN LAK CANG – The Chinlung Post\nMay 13, 2021 admin Kawlram 0\nMinchian Aningh khua te ah ralhrang kawlralkap nih an khanh mi khuabawi cu nam sawh nak in a thi. Minchian myone ah ralhrang lainawng nih an khanh mi a ningh khua i khuabawi Min Min Teih cu May 12 zaan lei ah nam sawn nak in a thi tiah thawng theih a si. A mah hi khuachung ah cycle in aa chawh lio ah an sawh i thi tiah theih a si.\nMah pawng kam i khua chung cu ralhrang thazaang tam.pi in an rak lut tik ah khua chung mi pawl cu an zaam dih tiah khuachung mi pakhat nih a chim. Minchian myo ne taluk myo ah ralhrang thazaang tam tuk in an rak luh caah PDF pawl cu an tthio dih hna ii tuni ah khua nu khua pa telh in mi tam nawn cu an tuk an velh hna ii an tleih hna .\nRelchih:Pu Tler ling ruak cu ralkap lei nih hlauh an timh. Ralkap nih Puu Tler Tling cu May ni 9 ah khan lo hmun ah a um lio ah an tlaih an vuak an serhsatnak ah a thi ko nain ralkap lei nih Covid ruang ah a thih asi i a ruak cu mei in khangh asi cang tiah Hakha bui-ha-hmu nih Hakha biaknak lei upa hna le hruaitu pawl hna cu a chimh hna. Sihmenhsehlaw ralkap ta si mi Myanmar Alin newspaper nih cun cuap zawtnak in a thi tiah an thawng an thanh.\nPu Tler Tling cu ralkap nih an fak tuk in an vuak caah May ni 10 ah Hakha in Kalay lei ah sii thlop ding in an kal pi lio Chuncung khua an phak ah thih caah Hakha ah an kir pi than tiah a hmumi pawl nih The Chinland post ah thawng an pek. A nunnak aliammi Pu Tler Tling cu a lo ah a um peng mi asi. Dalan pawl nih meithal a ngei tiah ralkap sin an report caah ralkap nih a lo ah an va tleih hi asi. A mah tein lo ah dai tein a um peng mi asi. Hakha ah zei a can zong a thei la loh. Meithal zong a ngei loh tiah a chung le nih an chim.\nAn tlaih lio te hrim ah fak tuk in an vuak si la. Cun Pu Tler Ling cu Puan in an tuam I 266 ah an kal pi. Bia an hal zong ah a fah khawhnak chung in an hrem I an check. A thih hnu tu ah zawtnak in a thi tiah lih an chim. Lai phung tein a kan len lo ah cun a fawi la loh tiah tan tak mi inn chungkhar lei nih an chim. May ni 11 ah Hakha mipi hna nih Pu Tler Tling caah thil hman tein a langh khawh nak hnga tiin le leh rul cham ding timi poster pawl tlaih in duhnak an langh ter.\nPu Tler Ling an thah caah an liam hrim hrim lai tiin Chinland Defense Force nih ralrin pek nak ca an chuah caah ralkap lei nih Hakha cu security chah tuk in an lak tiah theih asi. CDF nih kah doh ruang ah a tutiang ah ralkap 9 an thi cang I zaan tin ralkap lei nih voi 3 leng tiang bomb an puah leng mang tiah theih asi. Atangah kawlca in tlamtling tein relchih khawh rih asi. ဦးတလဲလ်လင်းအလောင်းဖျောက်ရန် အကြမ်းဖက်စစ်ကောင်စီကြိုးစားနေ.အကြမ်းဖက်စစ်ကောင်စီမှ ဦးတလဲလ်လင်း(Tler Tling)ကို ဖမ်းဆီးနှိပ်စက်သတ်ဖြတ်ပြီးနောက် သူ့ကို COVID ရောဂါနဲ့သေဆုံးတာဖြစ်ပြီး ကလေးမြို့မှာ မီးသဂြိုလ်ပြီးဖြစ်ကြောင်း ဟားခါးဗျူဟားမှူးက ဘာသာရေ၊းခေါင်းဆောင်များစည်းရုံးပြောဆိုနေသော်လည်း စစ်ကောင်စီပိုင်မြန်မာ့အလင်းတွင် သူဟာ အဆုတ်ရောဂါနဲ့သေဆုံးကြောင်းစသည်ဖြင့် ရိုက်နှိပ်ဒဏ်ရာများနဲ့အလောင်းဖျောက်ရန်ကြိုးစားနေကြောင်းသိရှိရသည်။


Ramdang Motor Lisen Kong ah Norway nih Upadi an Thlen – Chin Community in Norway\nSeptember 29, 2010 ccn 0 Comments\nMalaysia, Thailand, Singapore, Indonesia hna in Motor mawnghnakLisen ai ken mi hna caah thawngpang\nAcunglei ram hna in motor lisen ai kenmi hna nih October 1, 2010 hlan ah an motor mawnghnak lisen an thlen lo ah cun an lisen hman khawh asi ti lai lo tiah Trafikk Vegvesen nih sep 20 ah an website in thawngthanhnak an tuah cang.\nAcunglei ram pawl bantuk in October 1 hlan ah hmankhawh a rak si nain cu hnu ah hmankhawh a si ve ti lo ding mi ram hna cu: lbania, Algerie, Argentina, Bosnia-Hercegovina, Brasil, Chile, Egypt, Filippinene, Hviterussland, Kina, Kroatia, Makedonia, Mexico, Moldova, Montenegro, Peru, Russland, Serbia, tidligere Serbia-Montenegro, Sør-Afrika, Taiwan, Tunisia, Ukraina, Venezuela hna an si.\nHman khawh asi ti lo timi nih a chimduhmi cu, motor mawnghnak lisen tuah tik ah a thar in a tuahmi midang bantuk cio in tuah ve a hau cang tinak asi.\nAtanglei ram nih pekmi motor lisen hna hi Norway ah hman khawh an si\nAustralia, Canada, Hongkong, Israel, Monaco, New Zealand, San Marino, Sør-Korea og USA. Japan motor mawnghnak lisen Class B ngeih ah cun, mawngh zong phit hau loin hman khawh asi.\nHi upadi thar hnulei ah a um mi ruahnak\nMotor mawnghnak lisen kha fawi tein ngeih khawh asi lo tik ah, ram chung lutmi minung a control hna lai ti zumhnak a um. Cun a biapibikmi le lang haan bikk ah chimceih mi cu, eksident tongmi zawrdeuh seh ti control an duh caah asi fawn. Norway hi vawleicung ram rum bik pakhat ah ai tel ko nain, ram rum hna lak ah motor lampi chiabik ram pakhat asi ve. Lam nih a chia, eksident le a tlawm khawh chung tlawm ding in an duh caah, nikhat hnu nikhat in trafikk upadi hi rengh an timhmi cu asi. A luan cia kum 40-50 lio ah cun, motor ngeih khawh le, mawnghkhawh kha an rak uar tuk nain, tu 21 century a hun phanh hnu cun, collective traffic le a si khawh chung in pawngkam a hnawmh ter lo bik ding motor hna le bi cycle tiang hmanh hman khawh an i zuam cang hna. Zeitindah kan hmuh ve timi cu mah tein rak ruah cio khawh asi.\nPrevious Previous post: Egersund Khua CCN-ec Meeting Kong\nNext Next post: Pu Victor Biak Lian Stefanus/Stephen Laksawng an Pek


UNHCR nih Chin miphun ralzam caah phung an tuahmi an remh than cang - THE CHINLAND POST\nEditor, 2019 March 14| UNHCR zungpi umnak Geneva le Bangkok in Chin miphun ralzam caah phung an sermi humhimnak pek tilo ding timi phung cu 2019 March 14 ah an remh than cang tiah theih a si.\n2019 March 14 nithla in UNHCR nih cathanh an tuahmi ah hitin an langhter;\nRamkomh Kawlram sining thatlei panh lo in sining hnu a kherhmi a um ruang ah Chin miphun ralzam dirhmun in a ummi hna hi humhimnak ngol lo in pehzulh in pek than ding a herh.\nUNHCR nih biakhiahnak kan tuah bantukin Chin miphun cu humhimnak (international protection) pehzulh in pek an si lai. Hi biakhiahnak bantukin Chin ralzam hna cu an ralzam sinak chuh lo in pehzulh in zohkhen ding tiah an thanh.\nAtulio ah UNHCR cazin ning in Chin miphun ralzam hi 18,000 leng an um. A bik in, UNHCR zohkhennak tang ah Malaysia ahhin 15,000 leng an um. Cun, a dangdang India, Nepal le Thailand zong ah Chin razlam hi an um tiah an cathanh nih a langhter.\nKan hnu kum 2018 ah UNHCR nih hlathlainak tuah in biakhiahnak rak tuah. Cucu Chin miphun ralzam hi humhimnak pek tilo ding tiah an rak thanh.\nUNHCR nih 2018 June ah thawngthanhnak a tuah hnu ah, Ram chung sining le harsatnak kong he pethlai in report tampi an don. Hi bantuk ruang ah, biakhiahnak cu kan zoh than tik ah, Chin miphun ralzam hi humhimnak pek an hau rih ko tiah biakhiahnak an tuahmi cu an thanh.\nChin miphun ralzaam hna caah a dikfelmi biakhiahnak a um khawhnak hnga ding caah a lamkip in a tangmi zatlang bu le Chin community hna chimrelmi zong biapi ah an chiahmi an langhter.\nA hleikhun in atulio, thlanglei Laitlang ah a cangmi kong ah an lungthatlonak an langhter fawn. Cu kong he pehtlai in, UNHCR zong nih cathanh rak chuah a si cangnak zong an cathanh ah an langhter chih.\nHi bantuk sining ruang ah, UNHCR nih Chin ralzam pumpak hlathlainak (interivew) tuahmi (individual review process) cu ngol ding in biakhiahnak an tuah.\nThlanglei Laitlang a cangmi kong ruang ah tlikzam in a ummi an um bantuk in, Kawlram sining zoh tik ah, Chin miphun ralzam hna hi UNHCR nih humhimnak pekmi hi pehzulh a hau tiah UNHCR humhimnak lutlai chang simi Volker Türk nih 2019 March 14 cathanh ah a chim.\nCun, kan rak i timh bantukin le UNHCR phung bang, kan biakhiahnak hi kan zoh than lengmang lai, a bik in Laitlang ah a cangmi ngiathlainak hi pehzulh in kan tuah lai tiah a chimchap.\n2018 June cathanh ruang ah zohthannak (review) kan tuahnak in nihin tiang ah Chin miphun ralzam a hohmanh nih Ralzam sinnak an sung rih lo. A donghnak biakhihanak taktak tuah a si rih lo tiah theih a si.\nUNHCR nih Ralzam zapi caah a tuah tawn bantukin, Chin ralzam hna caah a tha bikmi biakhiahnak a um khawhnak hnga ding le pumpak in a mah tein kir a duhmi caah a tha bik in tawlrel ding timhtuahnak an ngeihmi zong a langhter. Ramchung sining a that hnu le caan remh a phanh tik ah, UNHCR nih limhang ngeite le humhimnak (safety and dignity) he pumpak kir a duhmi caah a herh ning in kan i zuam lai lai tiah an langhter.\nCun, UNHCR nih a hlei khun in Chin ralzam latu hna ram vialte nan cung ah kan i lawm tiah an chim.\nRef: UNHCR Cathanh\nNext Dr. Tin Maung Shwe Nih Chin Ramkulh Ngakchia Kum 5 Tang An Thihnak Bik A Ruang A Fianter


GENESIS 20 HCL - - Bible Search\nAbraham le Abimelek Kong\n1Abraham cu Mamre khan Negeb ram leiah aa thawn i Kadesh le Shur karlak ah khan a um. Gerar i a um lioah khan 2a nupi Sarah cu ka far a si tiah a ti. Cucaah Gerar siangpahrang Abimelek nih khan a sinah Sarah cu ratpi u, tiah a ti hna. 3Cu zan ah cun a mang ah Pathian cu a sinah a lang i, “Sarah hi va ngeimi a si caah nan thi lai,” tiah a ti. 4Sihmanhsehlaw Abimelek nih khan a naih hmanh a naih lo i cucaah, “Bawipa, a sual lomi cu na ka thah ko lai maw? 5Abraham nih pei aa thawh i, ‘Ka far a si,’ a ti cu, cu hleiah, amah hrim zong nih pei, ‘Ka òa a si,’ a ti cu. Mah hihi lung thiang tein ka tuah i zeihmanh ka palhnak a um lo,” a ti. 6Pathian nih cun a mang ah khan a vun leh i, “A si, lung thiang tein na tuah ti kha ka hngalh; cucaah cun pei ka cungah na sual sual lai tiah a tongh hmanh kan tonghter lo cu. 7Asinain atu cu minu kha a va sinah kirter òhan. A va cu profet a si i thla an campiak lai i na thi lai lo. Sihmanhsehlaw na kirter òhan lo ahcun, nangmah le na innchungkhar kha nan thi dih lai, tiah ralrinnak kan pek,” a ti.\n8A thaizing zingkate ah Abimelek nih a sinum vialte kha a kawh hna i hi thil vialte kha a chimh hna i an thin a phang ngaingai. 9Cun Abimelek nih Abraham kha a auh i, “Kan cung i na tuahmi hi zeidah a si? Zei palhnak dah na cungah ka tuah i hi òhat lonak nganpi hi kan cungah tlunter na zalh? Ka cung i na tuahmi hi ahohmanh nih a tuah awk a si hrimhrim lo. 10Zeicahdah mah hihi na tuah?” tiah a hal. 11Abraham nih cun a leh ve i, “Hika ah hin Pathian a òihmi pakhat hmanh an um lai lo i ka nupi duh ah hin keimah tu kha an ka thah lai tiah ka rak ruah caah a si. 12Amah cu ka far cu a si taktak, ka pa fanu cu a si nain ka nu fanu cu a si lo, cucaah ka òhit. 13Cucaah Pathian nih ka pa inn in ram dang i a ka kalter tikah, amah cu ka thawh i, ‘Ka cung i zumhawktlak tein na tuah dingmi rian pakhat na ngei, cucu khuazeika kan kalnak hmanh ah, ka òa a si, na ka ti lai,’ ka ti,” tiah a ti.\n14Cun Abimelek nih khan Abraham cu Sarah kha a pek òhan i tuu le sal zong kha a pek chih hna. 15Abraham cu a thawh i, “Ka ram chung khuazeika hmanh ah hin na duhnak paoh ah na um kho,” a ti. 16Cun Sarah kha a thawh i, “Na òa cu ngun tangka phar thong khat ka pek lai i cucu na sin i a ummi vialte hna sinah, na thiang ti langhternak caah a si lai; sualnak zeihmanh na tuah lo kha an dihlak in an hngalh lai,” a ti.\n17-18Abraham nupi Sarah cung i a tlungmi thil ruangah khan Bawipa nih Abimelek inn chung i a ummi nu vialte kha fa ngei kho loin a tuah dih hna. Cucaah Abraham nih Abimelek kha thla a campiak i Pathian nih a damter. A nupi le a salnu hna zong kha a damter hna i fa an ngei kho òhan.


Tuzing Suimilam 2.22am ah Trump nih ca apost mi cu ngei a chia ko. – Thechinlungnews\nTuzing Suimilam 2.22am ah Trump nih ca apost mi cu ngei a chia ko.\nTuzing lei suimilam 2.22am ah Trump nih a twitter ah ca apost in a phun zai, mi tampi nih an hmuh tik ah ceih phai a tawng aalung sak kho hrim lo ti alang, a post mi cu, US i thimnak cu felfak tein tuah sisehlaw fawi tein teinak ko lai nain thil dik lomi a um ruang hi bantuk dirhmun hi ka phan hi a si.\nTrump nih achim rihmi cu ka team pawl cu a zei lei hmanh in vote an rel mi zohter an sianh hna lo, an rian an tuanter kho hna lo, cu caah cun cu caan lio i me an rel mi paohpaoh cu phung ning lo a si caah rel a si lai lo, Supreme Court nih biakhianak thar a tuah aherh tiah luangfah ngai in Twitter ah apost.\nTrump nihhin Geogia hi a lak khawh lo ahcun vote 270 a hmuh khawhnak ding lam a um ti lo caah White House cu a chuahtak a ho cang ko lai ti afiang mi cu a si ko, news update thar kan van chiah thluahmah te lai.\nBe the first to comment on "Tuzing Suimilam 2.22am ah Trump nih ca apost mi cu ngei a chia ko."


Isaiah 44 (Isaiah 44)\nHakhaKawlCa kDal 44Cang\nBawipa Lawnglawng Hi Pathian A Si\n1 Bawipa nih aa thawh i,\n“Ka sal Israel mi hna, ngai tuah u,\nJakob tefa, ka mi thimmi hna,\n2Nanmah an sertu hna cu Bawipa ka si,\nnan nunnak a hram a thawknak\nkhan keimah nih kan bawmh hna.\nNan thinphang hlah u; nanmah cu\nka sal nan si,\nka dawtmi ka mithim nan si.\n3“Ti a halmi ram kha ti ka pek lai i\nthetse ram ah khan tiva ka luanter\nNan tefa cu ka lianhngannak\nka toih hna lai i\n4Ti ṭha tein toihmi ram le tiva kam i\na khomi inhliam kung bantukin\nan hninghno lai.\n5“Midang zong nih, pakhat hnu\n‘Kei cu Bawipa mi ka si,’ an ti lai i\nIsrael mi chungah khan an i fon lai.\nAn ban ah khan Bawipa min\nhmelchunhnak kha an ser lai i\n‘Kei cu Bawipa mi ka si ve,’ an ti lai,”\n6Israel mi kha a uk i a hupphengtu hna\nRalkapbu Bawipa nih hitin a ti:\n“Keimah cu a hmasa bik le a hmanung\nbik ka si,\nKeimah lawnglawng hi Pathian ka si i\nKeimah chim lo a dang pathian\nzeihmanh an um lo. *44:6: Isa 48:12; Biat 1:17; 22:12\n7Ka tuahmi hi a tuah khotu a dang\naho tal an um maw?\nCaan hramthawknak in caan donghnak\ntiang thil a um lai ding\nfiang tein a chimchung khotu\n8Ka mi hna, nan thinphang hlah u.\nThil um lai ding vialte kha hlanlio\npiin atu tiang,\nka rak chimchung cang kha nan\nhngalh i ka tehte cu nanmah nan si.\nPathian dang aho tal an um maw?\nLungpi dang ahohmanh an um lo,\nka hngalhmi pakhat hmanh\nan um lo.\nSiasal Biak Cu Nihchuak A Si\n9Siasal a sermi hna cu pakpalawng an si i a sung tuk hringhran ah an ruahmi an pathian hna cu santlailo an si. Hi pathian a biami hna cu mitcaw le mihrut an si i ningzahnak an ing lai. 10Pathian bantukin biak awkah thir le dar in siasal ser rian cu pakpalawng rian a si. 11Siasal a sertu hna cu minung an si, minung nak ngan deuh an si lo. Ra hna seh law biaceihnak hmun ah ra chuak ve tuah hna seh — an thin a phang lai i nihsawhnak an ing ve ko lai.\n12Sosertu nih thir pakhat kha aa lak i mei ah a linh. A ṭhawngmi a kut in a den i mui ngei ah a ser. A rawl a ṭam, a ti a hal i a ba.\n13Lehtama nih khan thing kha a tah. A ser dingmi mui kha thungrang in a rin i a rinning cun a hriamnam in a saih. Minung mui in a ser, aa dawh ngai mipa mui in a ser i biakinn chungah an chiah. 14Cu sernak i hman awkah sidar thing a va hau, asiloah kuhthing maw saipres thing maw tupi chungah khan a va thim. Cucu a duh lo ahcun lawril thing kha a cin in a cin hna i a ṭhantertu hna ding ruah kha a hngah. 15Thingkung kha a cheu cu tih awkah a hman i a cheu cu siasal sernak ah a hman. A cheu kha mei tih awkah a hman i cu a mei cu toh awk le rawl chuannak ah a hman. Cun a cheu kha pathian sernak ah a hman i cucu a biak. 16Thing a cheu cu mei tih awkah khan a hman, cu mei ah cun sa kha a chuan i a ei i a paw a khim. Mei cu a to i, “A lum i a va nuam dah!” a ti. 17Cu thing ṭhiamṭhiam a tangmi cun siasal pakhat a ser. A hmaiah a kun i a biak. A sinah thla a cam i, “Nangmah cu ka pathian na si, ka khamh tuah,” a ti.\n18Cu bantuk mi cu an hrut tuk, kan tuahmi kha zei a si ti awk an hngal lo. Biatak hngalh kha an duh lo, an mit an chinhkanh i an lungthin an kharkanh. 19Siasal a sertu nih, “Thing cu, a cheu mei tih awkah ka hman. Cun mei ah cun rawl le sa ka chuan hna i ka ei hna. Cun thing kha a tangmi cu siasal ah ka ser i cu thingtan hmaiah cun atu hi ka kun,” ti ruah awk a hngal lo.\n20Cu ti a tuah cu vutcam ei sullam bantuk men a si. Ruahnak hrut a rak ngeihmi nih khan a pingah a hruai tuk cang caah bawmh khawh hmanh a si ti lo. Ka kut i kaa putmi siasal hi pathian a si hrimhrim lo ti kha a hngal lo.\nBawipa Cu Israel Tlantu A Si\n21 Bawipa nih aa thawh i,\n“Israel mi hna, hi thil hi philh hlah u;\nka sal nan si kha philh hlah u.\nNannih cu ka sal si awkah kan\nser hna, cucaah kan philh bal\nhna lai lo.\n22Nan sualnak cu khuadawm bantukin\nka chem dih cang.\nKa sinah ra kir u, nanmah\nan khamhtu hna cu keimah\nka si,” a ti.\n23Nannih van hna, lunglawmhnak in\nau tuah u,\nvawlei cung i a thukmi hmun hna,\nau tuah u.\nTlang te tupi chung thing vialte hna,\nlunglawmhnak in au tuah u.\nBawipa nih a mi Israel mi cu a khamh\ncang hna i\ncuticun a lianhngannak kha\na langhter cang.\n24“Keimah cu Bawipa, nanmah an sertu\nhna le an khamhtu hna ka si.\nKeimah cu zeizong vialte\na sertu Bawipa ka si.\nKeimah lawnglawng nih\nvan cu ka samh hna;\nvawlei ka rak ser ah hin ahohmanh\nnih an ka bawm lo.\n25Kut ṭial zohthiam kha mihrut ah\nka canter hna i\narfi zohthiam nih an chimchungmi\nkha pakpalawng ah ka canter.\nMifim hna fimnak bia cu\npakpalawng ah ka ser i\nan fimnak cu hruhnak a si kha\nka langhter. *44:25: 1Kor 1:20\n26Sihmanhsehlaw ka sal nih cun thil\na chimchung tikah le\nka timhmi phuan awkah lamkal\nka thlah tikah,\ncu ka timhmi hna le chimchungmi\nthil hna cu ka tlinter hna.\nJerusalem cu ka thawh i, na chungah\nmi an um ṭhan lai,\nJudah ram khua cu remh an si ṭhan lai\ntiah ka chimh.\nHi khua hna cu an rawhnak chung\nkhan an tho ṭhan lai.\n27Rili cu ka nawl in ka carter.\n28Sairas cu ka thawh i, ‘Keimah aiawh\nin uktu a si ding cu nangmah na si;\ntuah seh ti kan duhmi kha\nna tuah lai:\nJerusalem cu sa ṭhan u tiah nawl\nna pek hna lai i\nBiakinn cu a hram ser u, tiah\nna ti hna lai,’ ka ti,” tiah a ti. *44:28: 2Cha 36:23; Ezr 1:2


US Ah A Ummi Laimi Nih Hihi Rak Theih Hrimhrim Uh US Citizen A Si Lomi Zong Tuah Hrimhrim Ding Abiatuk Hih – Chin World News Evening\nMarch 11, 2020 March 11, 2020 Salai Van Chin News\n2020 US CENSUS AH CHIN TI DING: Kum 10 dan poh ah US milu relnak “US Census” an tuah lengmang. Tu kum 2020 hi an tuah ṭhan lai i March thla hin census tuah ning kong hi zapi sin ah ca an kan kuat lai. Hi census kong hi thil biapi ngai a si caah US um Chinmi zong nih thil biapi ngai ah kan ruah ve a herh. Cucaah US census tuahnak kong ca an in kuat hna tikah tlamtling tein tuah-phit khawh rak i zuam cio te hna u sih. US citizen a si rih lomi ralzam permanent resident le phung ning lo i a ummi zong nih tuah dih dingmi a si. A ruang cu, census tuahmi kong “data” hi president tel in mi zei hmanh nih zoh khawh le hman khawh a si lai lo. Him taktak in an fim-chiah lai. US census an tuah channak a ruang bik cu US ram chung ah minung zeizat sat dah kan um i khua zei ah dah an um hna ti hngalh duh ah a si.\nPhun dang i chim ah cun, US milu zat le state, county le city tbt. cio tiang i minung a ummi zat hngalh khawh i an milu tlawm le tam ning hoih cio in cozahpi nih a herhmi phaisa (budget) pek cozah zung sizung sianginn le lam tbt. vialte tuahpiak ding khi a si. Kan umnak cio state- county- district- township le city ca ah a biatukmi a si. Tahchunhnak ah Indianapolis ah Chinmi thong 20 deng kan um nain US census an kan tuahter mi pakhat hmanh nih nan tuah lo ahcun miung thong 20 deng caah cozahpi (Federal) nih an pek ding le tuahpiak dingmi phaisa million tamtuk man hi Indiana state le khua le minung nih an hmu lai lo.\nKan sung ko lai. US census i siningṭial tikah min le umnak khua lawng si lo in miphun min (race, national) ṭialnak zong a um caah miphun min tialnak ahhin BURMESE tiah ṬIAL LO in CHIN ti ding a si lai. Burmese-Myannar min hmang in rian a ṭuanmi bu (Organisations) pawl nih miphun zawn ah Burmese tiah ṭial dingin thawng an zamh lenmi a um. Chinmi nih Burmese i ti a herh hrimhrim lo. Chin bak i ti ding a si ko tiah kan umnak khua le hmun cio ah ruahnak i cheu cio hna u sih.Kan umnak cio ah lungrualte le ralṭha tein Chin ti hi hmang ko hna usih. Ref: The Chin Voice\nFalam Meithat Zuung Thlang A Ram Mei A Kaang A Mei Kaang Fah Ngai Caah Ṭih A Nung Taktak


Cartoon Hmanthlak Ruang Bak Ah Cawng Sapa Pa A Nunnak A Liam – Thechinlungnews\nCartoon Hmanthlak Ruang Bak Ah Cawng Sapa Pa A Nunnak A Liam\nPosted By: lian lian October 17, 2020\nProphet Mohammed Hmanthlak Lem ruangah Cawng saya pa a hngawng an tan i an thah French khuapi Paris he km 30 hrawng ai hlat nak, Conflans-Sainte-Honorine i lailak Cawng saya pakhat cu Prophet Mohammed cartoon zuklem hmang in Siahngakchia pawl cawnpiak nak a neih hna ruang ah a lu an tanpiak i an thah.\nOctober 16, French ram zaanlei hrawng i thil a cang mi a si i, a that tu a si lai tiah an zumh mi, kum 18 mi cu palik nih an ka tleihsual lai tiah a zam ruang ah meithal he an dawi i an kah ve i a thi.\nMuslim ṭhenkhat cu Prophet Muhammad cartoon lem a tuah mi cu pathian a thangchiatnak phunlhat a si tiin ruahnak an neih ruang ah tu bantuk in tualthah nak a chuah hi a si lai tiah zumhnak an nei.\nmin phua a duh lo mi pa pakhat nih cun, mah cawng saya pa nih hin, kan hnu ni 10 hrawng ah khan Prophet Muhammad cartoon zuklem tuah a thiang maw, thianglo timi kong he pehpar in biaceih hmai nak tuah ai timh mi le milem a tuah mi kong ah, hrocer nak ca a dong i tuah hi bantuk in thah a ton nak hi a si lai” tiah MCTimes sin ah a chim.\nHi bantuk tualthah nak cu ralhraang lungput nei in a cawlcang mi phunkhat a si tiin, French ram cozah pi nih a au pi i mithattu siding in an zumh mi nu le pa le minung 7 pawl cu biahal nak neih dingin ṭuanvonei pawl nih an tleih hna tiah MCtimes nih a tial.\nBe the first to comment on "Cartoon Hmanthlak Ruang Bak Ah Cawng Sapa Pa A Nunnak A Liam"


Atu kawlram hi Civil war timi rampumpi ral a tho cang mi asi. – The Cherry Par\nAtu kawlram hi Civil war timi rampumpi ral a tho cang mi asi.\nMarch 18, 2021 Cherry News\nAtu kawlram hi Civil war timi rampumpi ral a tho cang mi asi.Ral a tho ruang ah (Kingless) uktu umlomi le phungphai zulh awk le dundan a um ti lo mi hi Ram chung raltho cang timi (sign) a si cang.\nRampi le cozah (sovereignty power) a ngei tilo mi cu fir, thahnawn le sualnak phunkip a khor a si cang caah, cucu Kingless/ uktu le zulhphung le dundan a ngei tilo mi killing field (thahnawn nak)hmun hma ah a can cang. Mitha ti lo misual ti lo, an hmuh mi civil minung poh meithal akengmi Damiah, mifir MAH le firbu hna long nih an duh poh in mi an thah, an fir mi hi (crime against Humanity) tiah mi rang holh in an ti i,hihi Chin mi le kawlram chung minung a lung a fim mi poh nih zoh sawh sawh an tha hrimhrim ti lo.\nPolitics (ramkhel) kong lei vun cuan than ahcun Chin mi le Kawlram chung Tlangcung mi vialte nih mah mipi ral hi, a teining thiam i zuam in, Tlangcung mi State cio nih mah le duhmi Ram uk nak system kha i lak kho cio ding ah, caan tha ah hmang thiam ding caan tha(opportunity) hrimhrim asi. Mah bantuk can lio ah, Kawl he i komh than duh nak le kawl he i hawikom than nak te hna kha hrial ding hrimhrim asi cang.\nChin miphun asimi khuapi min bunh pawl, Tidim, Tawngzam, Falam, Halkha, Thantlang, Mitupi, Mindat, Kampalet le Palet wah etc khuamin bunh Chin mi phun vialte zong, mah khua min bunh nih aa ngeih mi atinco vo(Rights) kha a tu hin tuaktan thiam cio ding asi. Cucaah Chin minung kum 18-50 karlak pa pohpoh nih cun Chin ram le Chin miphun caah MAH ralhrang le kawl lubo uknak tang in a zungzal kan luat khawh nak caah raltho cang uh si tiah a voi hnih nak kan sawm dih hna. Credit: Pu Zahung Mang\n← Ralkap pawl an cawl kho ti lo\nZeiruang ah dah Ralkap nih aana a ting, Tuluk Nih Aana A Tingter Timi →


Amecan Dollar 150 Billion Man Asimi Nupakhat Taklawng Zuk - Khuaruah Har News\nKum zabi 20 hrawng lioah Italy lemsuaithiam pa pakhat nih arak suaimi nu pakhat taklawng zuk cu New York khuapi ah lilamnak tuah dingin timhlamh asi hnuah American dollar in 150 billion hrawng hrang zong hmuhkhawh asi kho men tiah Sotheby tiah theihmi lilamnak tuahtu ding hnalei in ruahchannak an ngei tiah theih asi.\nMah zuklem cu hlanlio Italy lemsuaithiam pakhat arak simi Amedeo Modigliani nih 1917 kum lioah arak suaimi asi tiah theih asi. Mah lemsuaithiam minthang Italy pa cu kum 35 asilioah anunnak arak liam cang mi asi. Sotheby tiah theihmi lilam tuahtu ding phu hna nih cun mah zuklem cu May thla ni hleili ah lilam dingin tinhtuahnak an ngei i American dollar 150 billion tiang hmanh hmuhkhawh an iruahchan tiah theih asi.\nTutiangah lemsuaimi manfakbik in an hmuhnak zuklem cu Leonardo Da Vincy nih arak suaimi Salvator Mundi timi lemsuai asi. Mah lemsuaimi nih hin an hmuhmi phaisa cu American dollar in 450 billion tiang asi. Tutan an lilam dingmi zong nih hin phanhkhawh dawh asi rih lo. Minung kan duh phun le kan ngeih duh phun adan tuk hna ruangahhin khuaruah hartuk ding zong asilem lai lo.\nCheukhat hna nih cun phaisa ngeihmanh hnasehlaw an caw duh lem lailo nain cheukhat hna caah cun a sunglawi taktak mi a rak si ve hoi. Vawlei milar kan tihmi hna khi khuaruahhar ngai an rak sinak cu an hmanthlak te lawng hmanh mahtluk lawmman in amah a fak ko.\nNupi A Ngei Lio Mi Caah Theih Hrimhrim A Herh Mi Si Hih.Na Nupi Cu A Thinhun I A Hmaichiat Ahcun Zeitindah Na Um Lai?\nThihnak Darkhing: Dr. Laltanpui A Nupi Nih Namte In A Sawh I A Nunnak A Liam


Biak Inn cu siizungah an canter cang, USA Scientist, Trump nih a zum ngai mi Dr Fauci nih USA caah Coroanvirus ttih nunning a chim cang\nI ralrin chinhin han su si. USA cu zaangfah a si tak tak cang, a thimi an karh thluamah cang i, rian ttuantu pawl zawng mitthli he an um ko cang. US-ah COVID-19 zawtnak ruangah mi 18761 an thi cang. A damlo mi hi 5330177 an phan cang.\nUSA caah cun khuaci a mui tak tak. A tu dirhmun zoh ah cun mah zawtnak ruangah USA mipi a thi ding mi minung cu a tlawmbik ah 240000 hrawng cu an thi lai tiah zum a si. Zahan suimilam 24 chung ah minung 2018 bak an thi i\nKhrifah pawl hna Pathian thanthatnak caah an hmang tawn mi cu coronavirus ruangah a dam lo mi an tam tuk caah siizung pawl hna ah ihkhung a um ti lo caah Cathedral of St. John the Divine , New York cu damlo zohkhennak caah an hmang cang. Mah Gothic style cathedral, hi Manhattan’s Morningside Heights ah a um mi a si i, 600-foot a saumi a si, 400 ihkhun a chia a si.\nNine climate-controlled medical tents nih a pawngkam ah an um hnawh. A pawngah Mount Sinai Morningside hospital Doctors te pawl nih, Cathedral ah COVID-19 zawtmi hna an zohkhen chap lai.\nUS Scientists mingthan ngai mi le minih an uar ngai mi Dr Fauci nih Coronavirus ruangah USA cu hnunglei a kal thluamah lio a si. Mah bantuk in thlakhat a peh zul ah cun a hlan lio kan vawlei cung bantuk ah khan kan kir tthan te lai tiah a chim cang.\nBe the first to comment on "Biak Inn cu siizungah an canter cang, USA Scientist, Trump nih a zum ngai mi Dr Fauci nih USA caah Coroanvirus ttih nunning a chim cang"


Khuachai Pa Min Aung Hlaing Aa Chuahsualmi Hi Kawl Ram Caah A Tha Tuk Kho! – Chin 11 News\nKhuachai Pa Min Aung Hlaing Aa Chuahsualmi Hi Kawl Ram Caah A Tha Tuk Kho!\n2021 ah Min Aung Hliang a chuahsualnak le Kawlram Democracy hmuhnak ding a lam a si khomi cu: FOREIGN policy mit in kan zoh hmasa rih lai: U.S, EU, Canada 🍁, Australia tbk le Asia ram tampi nih Ralkap/ MAH sermi State Administration Council cu an rejected i, Mipi thimmi NLD le aiawh/ representative pawl hi dotla Cozah an si tiah an cohlang nak an thanh cang.\nUS nih Ralkap lutlai pawl an Phaisa hmuhnak a phihpiak hna pin ah Ralkap ngeihmi company pawl ram dang ah export tuah kho ti lo dingin a phih piak rih cang hna. Rohingya issue ruang ah UN chungtel tampi, Arab world, US allies, le South-east Asia pawl nih tutan ah Burma 🇲🇲 Ralkap hrawh hi caan tthabik ah an ser cang. Economic sanctions hmang in a hngawng an reh cang. US nih Myanmar 🇲🇲 ram mipi, CDM tbk movement caah harnak a tongmi bawmhnak/ assistance cu 42 millions a pek cang. Direct in mipi sinah, NGOs le Activists group sin in a phakter lai. Ram dang tampi zong nih Cozah doh ruang ah harnak a tongmi hi an bawmh hna lai.\nChina 🇨🇳 hi hlan bantuk a si ti lo. Communism in capitalism ah aa thleng cang caah, U.S le Allies pawl nih biatak tein an cawl ahcun a holh ngam tuk ti lai lo. Russia 🇷🇺 zong cu thiam thiam. Anmah ram economic kha biapi ah an chiah deuh cang lai. Kawlram chung cawlcanghnak in kan zoh tthan lai. Kawlram ah Illegal cozah, SAC vs NLD Cozah tiah Cozah 2 in an um cang. # Ram chung ah Ralkap companies chuahmi products vialte boycott tuah khawh chung tuah an itimh cang i, Ralkap thazaang a simi Phaisa a zawr sup colh lai.\n# Mipi nih BANKS an Khar lai, Electric Bill tbk an pe ti lai lo caah Ralkap nih Phaisa hman awk an ngeih te lai lo. # US sanction ruang le Rammi nih boycott ruang ah RALKAP an nunnak a simi, an companies vialte a tla dih colh lai i, Min Aung Hlaing nih a Ralkap pawl laj khan/salary thoh awk a ngei te hna lai lo i, Ralkap family tampi harnak an tong colh lai. Cu tikah, Ralkap lila chung in tampi nih an meithal an chiah te lai.\n# CDM movement ruang ah Ralkap Cozah sermi Cozah a function kho ti lai lo. Cucaah, Ralkap hi an tlu colh te lai. # Ralkap an tlu i, NLD Cozah an von kai ahcun NLD nih federal army declare/ a thanh kho te mi a si i, cutin a tuah ahcun, tlangparmi hriamtlai dihlak kha anmah le an State ventu, security force ah a hman colh khawh hna. Cun, NLD Cozah nih phunghrampi thar an ttial chung ah UN peacekeeping hna hi request a tuah khawh hna.\nCucaah, 2021 ah Ralkap nih aana an tingmi hi an ichuahsual cikcek ko lai i, Kawlrampi aa thleng thainak a si hrim lai. Tulio Generation Z pawl nih Ralkap nan doh ning hi lung a hmui taktak. Zan ih kho loin, hmaifa seh in nan seh cang ko hna. Credit: Zasang Cinzah


China le Russia thiltuah cu lungrawk taktak asi. Kawlram minung cu an kan hloh ko. Anmah ruangah hi zatzat minung kan thi tiah ti khawh asi cang. Nihin ah Irrawaddy thawngzamh nih a langhter ningah cun,\nRussia le China nih kawlram ralkap cu raltuknak hriamnam biatak tein an pek tiah a ti. Russia nih Min Aung Hlaing cu digital survelliance le raltuknak vanlawng sertharmi a pek. China nih Min Aung Hlaing a pekmi cu,\na mawngtu um lomi vanlawng drone unmanned Aerial Vehicles (UAVs) a pek ve. Russia le China nih MAH an pekmi hriamnam hna hi tulio ralhrang nih mipi dohnak dingah an herhmi lawngte an si tiah Jane’s International Defence Review nih a chim. Credit-Chinforum\nCozah riantuan CDM a tuah mi thla hlawh an lak thiam ko. Ralkap nih uknak an lak hnu ah ramchung cozah riantuan tampi cu CDM ah an lut hna. Sinain ralkap nih thla hlawh a thawh hna ahcun thla hlawh an lak thiam ko tiah theih a si.\nLaitlang cozah riantuan pakhat nih a chimnak ahcun ” CMD le tuah a si i thla hlawh le lak thiam a si ko” tiah a chim. CMD a tuah mi dihlak hi thla hlawh an lak dih lo le lak dih cu theih a si lo. Sinain CDM a tuah ko nain ralkap nih pekmi thla hlawh a latu cozah riantuan CMD an tamtuk tiah theih a si.\nA bik Chin ramkulh ahcun sianginn cachim hi cizah riantuan an tam. Khuate he khuapi he an um hna caah sianginn cachim hi cozah riantuan an tam bik. Sianginn cu covid ruang ah khan ralkap nih uknak an lak hlan 2020 khan sianginn kai a si ti lo. Sianginn kai a um lo zong thla hlawh cu lak peng thiam a si.\nFebruary 1,2021 ah ralkap nih uknak an lak. Cozah riantuan tampi CDM ah an lut hna. Sianginn cachim tampi zong CDM ah an lut hna.\nCDM an tuah ko nain ralkap nih pekmi thla hlawh cu an lak peng thiam ko. February thla he Narch thla he thla hlawh cu an lak peng thiam ko tiah theih a si. Thla hlawh a la lomi zong tlawmpal cu an um kho ko.\nCDM ah kan lut ti tung i ralkap nih pekmi thla hlawh lak thiam cu a tha maw? Cucu CDM tuah taktak cu a si maw? Sianginn kai um sehlaw sianginn cu tak an kai hnga maw? CDM tuah ko buin thla hlawh lak khawh cu a tha tuk ko cu teh.\nRalkap pekmi thla hlawh free tein lak a si i cucu ralkap phaisa va chuh pei a si ko. A tha ve ko tiin a ruatmi hna tah kan um maw? Na kih si le kik lawlaw, na lum sie lum lawlaw ko. CDM na tuah ko tung ahcun ralkap pekmi thla hlawh zong i lak a hau lo tiah na ruah ning a si maw?\nNgandamnak lei rian a tuan i CDM a tuah mi lawng hi thla hlawh an la lo i a dang cozah rian a tuanmi CDM a tuah mi cu thla hlawh lami tamtuk an um tiah theih a si. Credit-Chin11news\nBe the first to comment on "A poi tak tak, Kawlram thil a cang mi kongah China le Russia thil tuah ning hi"


Rak Tuah Colh Ve. Tutan covid19 Bawmhnak Caah Mah Form Hi Fill Up Tuah Ding A Si – Chin World News Evening\nApril 11, 2020 April 11, 2020 Salai Van Chin News\n2018 le 2019 Kum hna ah zei maw ruang phun phun ruang ah tax na rak file lo asi ah cun, Tutan covid19 bawmhnak caah mah hi form hi fill up tuah ding a si. Mah ka kan rak thil mihi IRS nih approve tuahmi website a si. Hnangam tein fill up tuah khawh a si. hmehpiak. https://www.freefilefillableforms.com/…\n2019 ah Malaysia tbtk in a rak phan mi hna Tax return a tuah manh rih lomi hna zong mah hi fill up ding a si. Cun disability a ei mi hna. Tax a file lomi kum upa hna zong covid19 bamwhnak hmuh ding mah hi nan tuah a herhmi a si. Ref: Chin Community of Indiana\nRelchih: AA le Kawl i dohnak hi zeican dah a awh, caanlak lai aa fiang lo.Tuning hin tuhnu kum 3/4 i do rih hna sehlaw Paletwah lei kan unau hartong le ralzam hi kan bawm kho peng hna lai maw, kan bawmhmi hna zong cu zarhkhat hnih phihkharnak a si. Cucaah kan ral hi a kham in kham le doh lawlaw ah a miak deuh lai. AA le kawl an kut thak i hnawhnak ruangah Chinmi kan temtuar pinah kan chawva a loral thluahmah. AA le kawl uknak i cuh ruangah kan thi,kan zam pinah kan chawva adih heu cuahmahmi hi ruah deuh hau.\nAA le Kawl i cuknak hi Chinmi nih a kham in kham le doh chin ve lo cun Chinram hmunkip hi alam kip in kan him ti lai lo. Chinmi kan thazang, chawva hi funtom i miphun pahnih kut thak i hnawh tuarnak caah hmanglo in Chinram khamhnak caah hman ah ahlawk deuh lai. Paletwah lei kha bawmh lo ding tinak silo, eidin ca kha kan bawmh khawh mi an si i an nunnak le an tihphannak kha kan bawm in kan khampi kho hlei hna lo caah tuar vekvek ko ahcun kan ral hi doh chin lawlaw ah Chinram kan dam deuh ving lai.\nKawl le kawl ralkap nih AA tuk cu caantha ah i lak riangmang in AA ralkap umlo nak pi ah heh tiah bomb an kah i Chin mipi an thah cuahmah hna, cucu kawlngian si. Chin le Rakhine karah buainak chuak sehlaw kawl nih kutsih bu in zoh te hna sih tikha an itinhmi si ve. Miphun ca dothleng tucu a mipi he aa then khawh lo bang, zei btk in dah tulio kan Chinram kong hi kalpi an timh hnga? tihi mipi theih duh bikmi si. Zatlak sa zoh in cun zoh liam an duh lem lai lo. Zatlak sacan ah haotu a herh bal lo. Credit: william hc\nAA Le Kawl I Dohnak Hi Chinmi Nih Kan Kham Lo Ahcun Chinram Caah A Tlung Dingmi


CNF nih AA cu Chin State in Chuak Dingin Ralrin a Pek | THE CHIN EXPRESS\nCNF nih AA cu Chin State in Chuak Dingin Ralrin a Pek\nChin state, Paletwa pengah hmun khuar in ral a tumi Rakhine Ralkap (AA) cu Chin state in chuak dingin Chin Miphun Ralkap (CNF) nih ralrin a pek.\nJuly 7 in 15 tiang CNF hmunpi Victoria Sakhan ah Avoi 2nk Bahu Rianṭuantu Committee meṭing an tuah i atu bantukin CNF nih AA ralrin a pek hi si.\nCNF biachimtu Salai Htet Ni nih, “AA tuk dingin Myanmar cozah ralkap le CNF i bawmh dingin ceihkhanmi cu zeihmanh a um lo. AA hi Paletwa pengin chuak sehlaw anmah 2 kar ral a dong ko lai, mah cu a biapi bikmi si,” tiah a chim.\nZarh 1 chung CNF meṭing ahcun atu lio remdaih biaruahnak dirhmun kong, Paletwa peng le Rakhine state um Chin ralzaam pawl bawmhnak kong le Paletwa pengah AA le cozah ralkap i kahnak kong pawl an ceih.\nChin mipi he i bawm in ral ruangah hartongmi kan unau pawl bawmhnak kong le Chin vawlei a simi Paletwa pengah AA um kho lo dingin rianṭuannak kong zong an ceih.\nSalai Htet Ni nih, “Cozah nih CNF ralkap hi Paletwa pengah umnak nawl a kan pe lo. Rak kan pe sehlaw atu dirhmun chia tiangtiang hi a chuak lai lo ti kan zumh. Atu cu a chuah cang caah AA hi Paletwa pengah um kho lo dingin CNF nih nilan ṭha bik kawl in tuah a hau cang,” tiah a chim.\nAA ralbawi Tun Myat Naing nih CCN interview lio ah, “Rakhine state lawngin ral tuk khawh asi lo. Thihnak nunnak asi caah kan duh/lo zongah Paletwa pengah kan luhmi asi. Anmah ram kanmah ram kan ti ko nain Chin le Rakhine cu aa rimi si caah hrial khawh asi lo. Mah ruangah Paletwa pengah kan um pengmi hi si,” tiah a chim.\nCNF Chairman Pu Zing Cung zong nih, “AA nih Chin vawlei ah ral a tukmi kong he pehtlai in ralrin kan pekmi hi a ngaih lo ahcun kan doh dawi lai” ati tiin January 26 ah thawngpang a rak thangmi kong cu Salai Htet Ni nih hitin a fianter.\nSalai Htet Ni nih, “a cian ni in ralkap thazaang in maw kan phisin lai asiloah ramkhel in dah kan phisin lai ti cu kan chim kho lo. Kan state ah AA um kho lo dingin kan doh dawi lai kan ti tikah ralkap thazaang zongin asi kho i ramkhel biaruahnak zongin asi kho. Phun tampi in chim khawh asi,” tiah a chim.\n“2016 ah CNF nih AA hruaitu pawl kan ton hna i Chin state ah ral tu hlah kan rak ti nain AA nih a duh lo caah atu cu AA ton kan tim ti lo,” ati.\nKaladan tiva thluangthluan ah Myanmar cozah ralkap nih hmunhma a lak i Paletwa peng Miwa khuate pawngah AA he an i kap peng. — Irrawaddy


Nizan Ah RFA le Dr. Sasa Biaruahnak Ah Dr. Sasa Nih A Chim Mi Cu A Mak Kho Taktak – Onlinenungak\nPa Vialte Nih Hriamnam I Tlaih A Herh Cang, Ralkap Thar Dirh A Hau\nMin Aung Hlaing hruaimi ralkap cu nikhat hnu nikhat an puarhrang chin lengmang. An kut in a thimi zong an karh chin lengmang. UN le ramdang dang nih ralrin an pek, hnukir an fial, an mawhchiat lengmang ko nain zeite ah a rel lo.\nKhatlei ah cun a mawh lo, kum tampi chung an rak i timhmi le saduh an thah vemi a si tikah hnukir an i tim lai lo tiah zumh a um. UN SC ah dirkamhtu vompi pahnih aa ngeih fam cuteh…!\nAsinain an ruahningin thil a kal lo tikah lungretheih le thinphan in chunni an tla, zankhua an dei ko lai. MAH a putar Tan Shwe lebang cu a thih zong maw a thih cang…!\nAtu tiang thilumtuning zoh tikah pa a simi paoh nih cun hriamnam i tlaih a herh cang tiah ka ruah. CDM lawng nih a chei ti rua hna lai lo.\nNizan ah RFA le Dr. Sasa biaruahnak ka ngaih tikah atu i ka ruahmi he aa khat ngaimi bia Dr. Sasa nih a chim.\n“R2P hi China le Russia ruangah hlawhtlin ding a har, asinain lam dang a um ko. Cucu kanmah tein kan i kilven khawhnak dingah hriamnam kan bawm u kan ti hna lai”.\nDr. Sasa bia nih a sawh duhmi cu ramleng in ralkap an rak luh lo zongah kanmah tein kan i kilveng lai, cuti i mah tein kan kilven khawhnak dingah hriamnam kan herh, cu hriamnam cu UN le ramdang ah kan hal lai, ti hi a si. Pa a simi paoh nih hriamnam kan i tlaih a herh cang tinak a si cu….!\nCuticun ralkap nih hriamnam in kan doh lai, kan tei lai i atu hi ralkap (army) pi hi kan hrawh dih lai. Major in a cunglei vialte thahmi an um lai, thih hlanlo thong thlakmi an um lai. A fawinak cun zeihmanh tuah kho loin kan chiah hna lai. Ralkap sawhsawh pawl cu ram caah tuan an duh rih a si ahcun tuanter ding, a duh lomi cu chuah thluamah ding.\nRam caah pum aa pemi mino an tam tuk. Cuticun zu (alchohol) aa cawh lomi tifim lawng bak a simi cozah a thar a dir lai, phunghrampi thar ser a si lai i ralkap thar (new army) dirh a si lai.\nNote: Ka hmuhning le saduhthah….!


SI BAWIMANG LIAN: MIN AUNG HLAING NIH UKNAK AKAN CHUHMI HI ATTHA TUK – The Chinlung Post\nFebruary 8, 2021 admin Lenhloi 0\nMin Aung Hlaing Nih Uknak Akan Chuhmi Hi Attha Tuk:February 1. deilei sml. 2 ah ralkap nih uknak an lak tiah phone an vun ka chawnh le mah ti cun ramchung sahlawh pawl chawnh in khua ka rak dei. Lung dai le khuaruah har lo tein ka um. Atu a ni sarihnak kan vun phan le ramchung ramleng Kawlrammi hna cawlcanghnak ka hmuh, a bikin ram chungmi cawlcangh ning le a buaining ka zoh tikah Min Aung Hlaing le ralkap nih uknak an lakmi hi a ṭha tuk tiah ruahmi tihin ka chim.\nKan ram poliṭik tuanbia kan zoh tikah ralkap nih uknak an lak lengmang. 2008 phunghram zong ah uknak lak khawhnak a lam an i onh cia, asiloah nawlngeihnak a za in an i pe cia. Cu phunghram cu 2010 rampi Democracy phung in i thimnak timi ah tel a duhmi paoh nih an lungtlin i mah cu phunghram ning in asiloah cucu kan cohlan tiah biakamnak tuah a si. Cu biakamnak ning in cun mipi thimmi party zeitluk an ṭhawn zong ah phunghram remh khawhnak nawl a um lo. Ralkap nih Hluttaw ah 100 ah 25 an i ngeih, le 75 cung an lonh lawng ah phunghram hi remh khawh ding a si.\nCuti a si caah phunghram remh ding in mipi lemsawi cu lih a rak si, mipi hlen a rak si. Zei party hmanh nih an ti kho lo, an i zuam, nain an tawng kho lo. Zei ca tiah cun phunghram tlaih in pei bia an rak i kam cu, kan zulh lai tiah. Ralkap sermi phunghram cu pei an rak cohlan cu ti. NCA timi rampi huap hriamtlai hna he kahdaihnak le biaruahnak lawng hi a lam si cang tiah cuka i ai telmi hna nih an vun chim ve i ruahchannak a umbik ah a rak cang. Asinain mipi thimmi cozah nawl a ngei tuk, mah hi NCA in phunghram pi remh/thar ṭial nakin Hluttaw in tuah khawh hi an rak duhdeuh.\nCucaah hriamtlai phu cheukhat cu nan miphun ning ai nan awh kho lo, an in duh dih hna lo tibantuk tiang an tong. Mipi thimmi hluttaw le cozah cu ralkap bantuk an si lo caah NCA ah an nawlngeih ning le NCA biaruah tik i an kalpi ning kha ai dang ding a si. Cucu miphun ngan le party ngan hna kalpi duhmi pawlasi asiloah Strategy a si tiah ka ruah. Mah ti a si caah NCA hi 2020 election dih hin cun hriamtlai pawl an i ruahning a si lo kho men (Uknak chuh um hlah sehlaw). Theih lo cun a fawideuh kho men, nain 2015-2020 NCA biaruahnak ah tam ngai mipi thimmi cozah lungput a rak lang.\nCucaah Tutan I Min Aung Hlaing Nih Uknak Alak Mi Hi Attha Tuk:Russia president Vladimir Putin nih «Mi hrut lawng nih nuclear ral cu a thawhter khawh lai.» tiah kumtin a tuahmi media hna he tonnak ah thawnglatu nih halmi cu a rak leh. Cucu bia ngaite a si. Nuclear bomb an puah ahcun a chungkhat, a chungkhar le amah zong an thi ding a si i mah le mah i nawn ding a si. Hodah a tuah tawn, mah le mah i nawn cu? Mipi chung chuak poliṭikal party nganngan nih kan remh lai an timi phunghrampi hi Min Aung Hlaing kut ah a um.\nHi pa nih a tlaihmi tawh hi Election in kan chut kho lai lo. Hluttaw le NCA zong in kan chut kho lai lo. Kan chuh khawhnak ding a lam pakhat lawnglawng a um. Cucu a hruh i a molh lawng hi a si lai. (Atu hi a caan a si. Min Aung Hlaing hruh caan a si. A min hi MAH tiah an vun ṭial tikah Pathian sin i a rak ummi Lusifar nih “keiMAH” ai ti caah a rak loh bantuk in minung le Pathian he kan i ṭhennak zong cu Keimah ai timi Pathian tluk si duhnak in Thei kan rak ei caah a si. Mah hi cu ka van pial ta bia, keiMAH hi Pathian hmai ahcun hruh a si. Molh a si.).\nPoliṭik experts le Kawlram cuantu vialte, keimah te hmanh nih «A cu tluk MAH hruh khawh cu.» kan vun ti, rai lio chinchap, kum zabu 21, IT chan hna i hriamnam in uknak lak cu a molh ko hih kan ti. Thingthei ṭha a tlai khawh nakding ah kan duh lo le kan ei lomi a thei kha a thut le a thih ta a hau. Democracy phungning in thimmi Hluttaw doh in Rammi nih au le buai awk a ṭha lo. Kan remh kho fawn lo. Kanmah duhduh in kan that kho ti lo. Cu lio i rammi nih hrawh le thah hau lo tein MAH nih a vun hrawhmi hi a ṭha tuk kan ti lengmangmi cu a si. Atu hi caan ṭhabik a si.\nPoliṭikal party le ramrian ṭuantu hna nih MAH he an i chawnh tikah an hnu le hmai i a dirmi rammi hmang in an duhmi thlennak an hal khawh lai. Sungh ding an ngei ti lo. Kan ngei ti lo. Zeibantuk indah MAH le a naule nih rammi sinah chaw an i leh lai timi lawnglawng a um cang. Myanmar mipi hna nih kum hra chungte an vun tehmi zalonnak le democracy an lemh hlan an or a phak ah atu bantuk in MAH nih a kan chuh ṭhan tikah; a thawt a thei cangmi mipi kan hrangdeuh cang, kan i hrim manh cang, zeitindah ralkap kan doh lai ti kan thiamdeuh cang lawng si loin vawleicung ah kanmah bantuk in uktu a thlengmi Arab-spring te hna,\nAlgeria ramhun Ghadafi, Iraq Sadam te hna le Thailand, a hnubik ah Hong Kong te buainak hmang in vawleipi nih Kawlram zong cu hlan nak a letin a vun cuanh cang. Ramkip ah mah phun, ram ṭanhnak zong a karh fawn. Miphun tambik i fonhnakMyanmar caah a biapi tukmi ri kan phan ti kan i fian cio hna chan a si fawn.Vawleicung ram ṭhawng pawl an hmuhning tampi a vun i thleng ve cang i UN zong ah Russia le Tuluk an awaan ai dang. ASEAN a holh tawn lo nain tutan ah Indonesia ai thlak cang. Asia ah poliṭik tuah a duhdeuhmi US president a hun chuah caan te zong a si fawn. Rammi kan lung ai rual ahcun bawmh ding an i redi.\nRalkap nih zei ngai an tuah kho ti lo.MAH nih uknak a kan chuhmi hi a ṭha tuk, caan ṭha a si. Hriamtlai phu tlangmi si hna seh, mipi chung chuak party hna nih zeitindah MAH he chaw an i leh lai, zeidah rammi nih teh kan duh set timi ah tampi ai hngat cang. Ram ai thleng hrimhrim cang. Ralkap uknak cu a lo hrimhrim cang lai. Ramchung mi tluk tein ram lengmi kan lung a fak, kan thin a hung. Kan si khawh ning cio in kan rak in dirpi hna. Ngol hna hlah usih, ATU a si lo ahcun ZEITIK HMANH «It’s NOW OR NEVER». Chinmi Pathian sinah thla kan camdeuh a hau, timhtuahnak ṭha kan ngeih a herh. Bawipa nih thluachuah kan pe ko seh. Mangṭha in chunṭha hna usih. Credit: Si Bawimang Lian\nRAMLENG CHIN MIPHUN HNA SIN AH NAWLNAK


US Thimnak Thawngpang Thar Taktak, SUPREME COURT Lei Ah – Chin 11 News\nUS Thimnak Thawngpang Thar Taktak, SUPREME COURT Lei Ah\nPennsylvania State in thimnak a tlingmi, House le Senate i Republican Party Congressmen le Senotor hna nih Ningani zan ah Supreme Court ah Nawlnak an tuah cang. Pennsylvania i thimnak ah a tlingmi President elect Joe Biden namhnehnak tuah ding cu tuah rih lo dingin an nawl.\nSupreme Court Justice Samuel nih Pennsylvania cozoh nawlngeitu hna cu hmaizarh nithumni 19/12/2020 sanlei suimilam 4 hlan ah thil um tuning fianternak kan tuah lai tiah a theihter hna. George Joseph Kelly Jr. Republican Party, Pennsylvania US Representative hruaitu Republican hruaitu hna nih Coronavirus pandemic ruangah Pennsyvania State i a um lomi absentee hna vote thlaknak nawl an pekmi hna kha, phunglam he a kalh! Unconsitution a si ee tiah Supreme Court ah a chimh hna.\nZeiruangah kan ti ahcun hi buainak hi Pennsylvania Supreme Court nih kan hnuzarh ah khan a rak ruah cang i, a rak pom hna lo caah a si. Pennsylvania State ah hin US President tlinnak vote million 7 hrawng an thlak i, Joe Biden nih vote 81,000 lengin teihnak a hmuh hi a si. Cu ruangah hi State i, Electoral vote 20 cu a mah nih a hmuh viar hi a si.\nGeorge Joseph Kelly Jr le a hawi le nih he nawlnak Supreme Court i, an ruah lio ahhin Pennsylvania cozah nawlngeitu Democratic Gov. Tom Wolf le Secretary of State Kathy Boockvar hna cu a hodah teitu a si timi hi fehter rih lo dingin an nawl hna.


A poi tak tak, Zia CNLD nih Chin mipi hlen an kan timh\nCNLD hi vote ka timh, natein mah bantuk in an lungput a si ti ka vun thei bak in ka vote lai lo ti biakhianak ka tuah tthan. Politic hi teinak hmuh khawhnak ding caah mipi sin ah a hman lo mi hmangin vote kawl ding a si lo.\nAruangcu “Federal kan aupi lai, 2008 Constitution kan remh lai’ timi hi CNLD phu nih an aupi bikmi a si. Nain, CNLD lutlai vialte khi union hluttaw si loin state hluttaw ah thimnak luh dih an i tim.\nCheukhat cu state MP hmunhma kha uico saruh cuh bang an i cuh, an mualpho beh. Miphun dawtnak lungthin he pakhat ai ngol rua kan ti, nain a chung muru in a zual chinchin. An aa-na an hmang veve i an i phuah veve. Khuaci an mui, saruh ruang uico rual an i seh bang”. Credit- Salai Lungthli Tum\nBe the first to comment on "A poi tak tak, Zia CNLD nih Chin mipi hlen an kan timh"\nChina nih lehnak a tuah bak ve cang. Joe Biden Presiden thawng a si maw?\nUS caah China cu tihnung tuk cang; Pengtagon nih fiangtein a chim cang


Vuleipi Khuaruahhar In A Hnin Tu Afghanistan Ram Ralhrang - Chin Eleven News\nVuleipi Khuaruahhar In A Hnin Tu Afghanistan Ram Ralhrang\nAugust 19, 2021 admin@chin11news.com World 0\nTaliban nih C an lak hnu in minung hawi cung ah zawnruahnak vialte le nuhrin covo vialte a tlau dih lai ti mi tihphannak ruang ah Afghanistan ram mitampi nih an ram chuahtak an i tim hna.\nAfghanistan ram ah uknak a latu Taliban hna nih a hlan ah cozah a tlai mi Ashraf Ghani te phu cung ah hnahnawhnak le buaibainak pek lo ding in biakamnak an ngei. Cun Taliban nih a hlan Afghan cozah chan lio i ralkap an rak tlaih mi hna zong ngaihthiam ding chuah ding in an i tim. Cu pin ah ram kip fonh ralkap bu (international forces) hna he hnatlaknak ngei in rian a rak tuan mi hna, US nih 2001 September 11 thok in Afghanistan ram tuk a thok lio i a rak i tel mi minung vialte zong ngaihthiam an i tim.\nAsinain, nitlak lei ram cheukhat hna nih cun Taliban pawl an vun cawlcangh deuh cun sualnak phun tampi a chuak than lai tiah an lungre a thei rih. Cheukhat ram nih cun Afghan ram mi hna nih an ram an chuahtak khawh nakhnga an bawmh hna, Ram cheukhat nih an ram ah dornak hmun an tawlrelpiak hna, Ram cheukhat tu nih cun an ramri fak deuh in an rengh ve.\nIran ram nih cun rianrang in caankarlak ralzaam dornak hmun a sakcolh, asinain Afghanistan ram a daih than tik ah ralzaam hna hi an ram ah kuat than te ding in a timh. “Afghan rammi a si i Iran ah a rak i dor mi poh, an ram dirhmun a that deuh bak in an ram ah kuat than an si lai,” tiah Iran ramri humhimnak zung in tuanvo ngeitu Hossein Ghassemi nih IRNA news ah a chim. Iran le Afghanistan ram hi 900-kilometre (meng 560) tluk ramri an i tlai i Iran ram ah Afghan miphun ralzam nuai 3 leng an um cang, tiah UN ah ralzaam kong tawlreltu hna sin in theih a si.\nPakistan ram Prime Minister Imran Khan nih, “Pakistan ram ah Afghan miphun nuai 3 leng ralzaam a um cia mi tawlrel hmanh a har caah Pakistan ram mi hna nih an ram innpa a si mi Afghanistan ram sin in ralzaam cohlan chap an duh ti lo,” tiah The New York Times ah a chim.\nTurkey President zong nih Pakistan ram he i bawm in Afghan ralzaam hna an ram ah an luhchap ti lo ding in kham an timhnak kong a chim ve. Turkey cozah nih an ramri vampang hna an sak i ralzaam an phihkham hna.\nUnited Kingdom Prime Minister Boris Johnson nih, Afghan ram mi, nunau le ngakchia deuh papek in minung 20,000 tluk a ralai mi kum chung ah UK ah umnak nawl pek ding in a timhnak kong a chim ve. Hi zat minung hi aralai mi kum hna ah cohlan an si lai i, a kum khatnak ah minung 5,000 lak hmasa an si lai tiah a chim.\nCun Canada ram zong nih Afghan miphun chung in ralzaam 20,000 tluk cohlan ve te ding in an i tim. Switzerland ram tu nih cun an ram ah direct in a phan colh mi Afghan miphun tampi cu ralzaam ah cohlan an si lai lo, asinain, ramkheel dornak sok a duh mi hna ca ah minung pakhat hnu pakhat in an case zohpiak an si lai, tiah an thanh.\nUnited States of America ram hi Afghan ralzaam kong ah biatak tein a bawmtu a si. US ram cozah lei chimphuannak nawlngei mi nih Afghan ralzaam 15,000 tluk hi US ah thial an si cang i, ralzaam 18,000 hrawng cu US ah thial nakding ah an hngah lio a si tiah an langhter. US ram nih hin Afghan rammi minung 22,000 tiang hrawng cu cohlan chap ding in timhtuahnak a ngei.(Source : AI Jazeera)\nRalhrang Motor Bomb In An Thuat\nHakha Palek Cu An Lo Ko Hih!


Breaking News: Suu Kyi Le Win Myint Cu Taza An Cuai Rih Hoi Hna, A Poi Taktak – The Cherry Par\nBreaking News: Suu Kyi Le Win Myint Cu Taza An Cuai Rih Hoi Hna, A Poi Taktak\nSuu Kyi cu a inn ah radio an hmuh caah uknak firtu Min Aung Hlaing phu nih taza an cuai. President Win Myint zong a inn hmai a rami NLD tanpitu pawl a kut a zaoh(wave) hna an ti caah taza an cuai ve. Ralkap uknak cu sehtan pennak bantuk a si caah tlaih an duhmi poah cu a herh lomi aruang an kawl i an tlaih ko hna, an hrem ko hna. Mah hi kanmah cio cung ah a tlung ve te lai. Ralkap uknak a nun thai ko ahcun voih voih sual ruang zong ah thongthlak kan i huah te kho.\nMyanmar ram chung khuapi tampi ah cozah riantuantu hna cu thaizing thawk in ralkap uknak cohlan khawh lonak langhternak caah zung kai an i tim ti lo. Siizung riantuantu siibawi le nurse tam bik an i tel. Mah hi tulio hmual a ngei bikmi hriamnam cu a si ko. Chinram chung cozah riantuantu zong nih raltha ngai in le hmailei fale caah ruah piak bu tein ralkap uk chiahru hi rak doh cio ve ulaw lung a hmui tuk hnga.\nUS Biden cozah nih Myanmar sipuazi phihnak sanction a tuah than tik ah cun US campany pawl an kir dih than lai, kan ram ah sipuazi tuah a ngah ti lai lo. Ford le Chevrolet motor, Visa card, Western Union, Coca-Cola, KFC le Burger King tbk khi kan ram ah kan hmu ti hna lai lo. An sin riantuantu tampi rian ngei loin an kaltak te hna lai. UN zong nih sipuazi phihnak an rak tuah chap ve ahcun ramdang company tam deuh cu kan ram chung ah hmuh khawh an si ti lai lo, North Korea kan hluan te ko lai.\nSipuazi phihnak hi ramdang cozah le UN nih cun hmual a ngei bikmi ralkap dantatnak tuah ah an ruah, a dik ngai ko. Nain, rampi sipuazi a tla dih lai caah harnak a ing taktak te ding cu rammi kan si lai. US President Biden nih Myanmar cu Than Shwe chan lio bantuk sipuazi phihnak sanction tuah than a timh cang. US nih Myanmar sanctions a tuah ahcun kan ram sipuazi a tla lai i a tuar ding taktak cu mipi kan si hoi lai. Lung a rawk ko.\nCheukhat nih lam zawh ahcun ‘ralkap nih aa-naa an ting dih sual lai, atu cu aa-naa an control lawng a si rih, an ting thlu rih lo’ timi biachawk an vahpi hoi. Atu khi an ting viar cang khi, ting ding a tang ti lo. Tuni lam zawh a um lo caah thaizing kip lei zong lam zawh a um hlei lai tiah ka zum lo. UN le ramdang cozah statement chuah luala hna cu ralkap nih zei hmanh ah an rel lai lo. Kan ram kong ruah ah lungthin a fak hringhran ko. Credit: Salai Lungthli Tum\n← Ka Ngaih A Chia\nNihin ah UN Security Council nih emergency meeting an tuahmi →


Pu Trump Dir Onh Hi Cu Lungpi Chai Cheih A Rak Si Ko Hi Teh, Vanthat Nak Nih A Zulh Doi Lengmang Ko\nNa rel hlanah theihter hmasa kan duh: Joe Biden tanhtu caah cun Hell fate tlak he ailo kho caah, dawmhchawm haulo dingte in i ralrin te in relte.\nMichekhat cu thonhgin leiah an panhve cang lai. Democratic party le bawmtu cheukhat caah cun thonginn innka tawh an kawl cuahmah ve cang. Thil sining a lang chin lengmang. Georgia, pennsylvania, Wisconsin, Michigan hihna hi biatak te in vote zohthan asi cang lai. Cun Arizona le Nevada zong zohthan dih a si lai. Tutan thimnak cu China, Rusia le Iran an itel ti a si.\nAtu cu a mah thlaknak khawr an cawhmi chungah Democratic pawl pakhat hnu pakhat an tla cang lai. Joe Biden fapa le Joe Biden cu Trump temnka hri an rak hrualminak ngandeuhmi hrinih a temve cang hna lai. An tuhmi cu zunko cang hna seh.\nWisconsin ah an hmuhtharmi lih vote cu 200,000 a si tiah an chim cang. Audit an tuahnakah, cuhnuah cun a dihlak state cu zohdih ding in nawl an chuahnak hi a si. An tuahmi sualnak cu pakhat hnu pakhat nikhat hnu nikhat a lang cang caah an caah ruahchanawk a um ti lo.\nRalkap he zahan ngai a tlawnmi hna hi thil lianngan an tlunter te lai tihi zumhbikmi cu a si. An sawmmi zong hi ruahding tampi a um cang.\nTlawmpal te in. Martial law cu hmangsehlaw, ralkap nih inn rangpi an kulhlai cun ithimnak a thar in an tuah lai. Dominion vote relnak an hmang ti lailo. Fiar le ziknawh an um ti lailo, zung vialte khardih chung a si lai.\nCun a hodah teitu a si timi fiangte an Limdih hnuah an kalthan lai ralkap cu cu thimnakah a tlingmi nih tha tein an kan hruai te lai. Nain ahmang lai ka zum lo. Atu cu mak lawlaw in an fiar I an bag nih a tlumlo tiang in vote an fiar.\nLakank Fox, CNN, ONM ,NTD (Lai holh in a tialtu: Joseph Thawng Z Ting)


Apoi tuk ee!! Buthidaung Khua ah NLD Chairman riantlai Ye Thein cu AA ralkap nih an thah cang. An thah ning zaangfah bak si – Thechinlungnews\nApoi tuk ee!! Buthidaung Khua ah NLD Chairman riantlai Ye Thein cu AA ralkap nih an thah cang. An thah ning zaangfah bak si\nGambia nih International Court of Justice-ah case an serpiakmi he pehtlaiin Daw Aung San Suu Kyi ttanhtu official pakhat cu Rakhine State-ah thah a si tiah NLD party biaphuangtu nih a chim. National League for Democracy(NLD) party Buthidaung khuachung Chairman riantlai Ye Thein cu Arakan Army nih zarhkhat chung an hren cang. Arakan Army meithal keng pawl nih Rakhine State chungah a ummi Buddhists pawl nih an mahte in i uknak an duh ruangah raltuknak an kal peng ko rih tiah biaphuangtu nih an chim.\nDecember 23-ah khan Buthidaung khua chung NLD party Chairman riantlai Ye Thein nih International Court of Justice-ah Daw Aung San Suu Kyi nih case a ngeihmi duh lonak a langhter ruangah zarhhnih chung an hren hnuah december 23-ah Myanmar cozah a dotu pawl he an i tuknak ah a thi. Arakan Army nih an langhterningah cun bomb a puah ruangah a puahnak hmunah hrenmi cheukhat cu an thi, ceukhat nih hliamhma an ing, Bathidaung khua NLD party Chairman riantlai zong bomb a puahnak hmunah a thi colh an ti.\n“NLD members vialte nih Ye Thein a thihmi hi pawi kan ti taktak, Daw Aung San Suu Kyi ttanh ruangah zapi hmunkhatah um cu sual a si lo,” tiah Myo Nyunt nih a chim. Arakan Army pawl nih Rakhine State chungah a ummi Myanmar ralkap he i tuknak an kalpi chuahmah hmun cheukhatah cun bomb tiang an puah, mi an tlaih an fir hna tiah Rakhine State Official pawl nih an chim.\nArakan Army nih tuknak an kalpi mi lehrulhnak caah Myanmar cozah nih ralkap tam taktak Rakhine State chungah Amnesty International nih a duh lo mi i hremnak, minung i fir le biacheihnak a dangte ngeih a timmi pawl khamnak caah rian an ttuan cuahmah lio a si.\nBe the first to comment on "Apoi tuk ee!! Buthidaung Khua ah NLD Chairman riantlai Ye Thein cu AA ralkap nih an thah cang. An thah ning zaangfah bak si"


Tamu ah mipi nih ralkap an thah hna | The Chin Express\nTamu ah mipi nih ralkap an thah hna\nZahan zaan ah Sagaing ramṭhen, Tamu khua i ralkap pawl an umnnak sakhan 2 cu mipi nih chuh dingin an tuk hna i ralkap tlawmpal an thah hna, adang tam nawn an hliamh hna, tiah Tamu khuami pakhat nih a chim.\nMipi lei zong minung pakhat a thi ve.\nCutin an tuk hna nak ahcun Nanfalung sang kalnak lam hlei pakhat an khangh hrawh. Sang chung lam cheukhat zong ralkap kal kho hna hlah seh tiin thetse songkhoi in an phih hna.\nTamu khua ahhin, April 2 zong ahkhan ralkap pawl an umnak Nanfalung sang Meithat Zung cu CDM a lutmi palek nih a hruaimi mipi nih bomb in an cheh i ralkap tlawmpal an thi. CDM a lutmi palek pa zong cu a thi ve.\nHmasa thawngpangChin State Emergency Fund caah CYO Malaysia nih angki zuar a timh\nHnu thawngpangNCA hriamtlai phu: CRPH nih 2008 Phunghram a hrawhmi kan lungtling


Thluachuah Relnak: ‘NGO Leadership & Excellence Award’ le UN ECOSOC Ruahnak Petu #CHRO – THE CHINLAND POST\nBy Salai Bawi Lian Mang (Executive Director, CHRO)\n2013 September 13 ah khan World Marketing Summit ti mi Vawlei pumpi chawleh chawhrawl lei hruaitu hna i pumhnak ah NGO Leadership and Excellence Award (Laiholh in chimah cun Hruaitu ah a ṭha bik sinak) minṭhatnak laksawng an rak ka pek. Mah cu an rak ka pek mi cu CHRO a dirhtu le Executive Director sinak in an ka pek mi a si. Hi laksawng hi a sunglawi ngaingai.\nRam 70 reng loin company ngan pipi, Pepsi Cola, Volkswagon le Tata company tel in hruaitu pawl, Ram tampi in cozah lei Minister pawl, vawlei sinak in Saudi Siangpahrang (Saudi Prince) hna an i tel i Malaysia Deputy Prime Minister nih intek dirhmun in Putra Jaya International Convention Center ah host a kan tuah. Cu laksawng pek zaan cu Golden Globe Tigers Night (Vawlei pum i Cakei hna zaan) tiah min an bunh i din le ei le music phunphun he tuah a si. Hi laksawng hi keimah pumpak nih ka phut ruang ah si loin CHRO riantuantu dihlak, dirkamhtu dihlak, a cheu nih nunnak pek in an ṭuan mi ruang ah miphun pakhat a si lo ah mitampi caah an sining thleng kho lak tiang in rianṭuantu hna an pek mi laksawng a si.\nCHRO kong tawi:\n1995 ah rak dirh mi Chin Human Rights Organization (CHRO) cu atu kum hi kum 25 a tling. Kanmah cang tein cun 25th Anniversary cu hlunghlai ngai in tuah kan i tim. 2020 December 10 International Human Rights Day ah Hakha ah kan tuah lai, Rangoon le Naypidaw zong ah kan peh lai tiah ram kip i kan hawile zong tam lak te kan theihter hna i kan ralai an kan ti. Asinain, atu lio tlangrai ruangah hin kan i timh ning in tuah khawh dawh kan si lo.\nCHRO hi kan rak dirh ka tein volunteer in rak ṭuan a si. Ai pumpe mi le Chin mipi, Kharihfabu hna thlacam piaknak le dirkamhnak thawng in nihin ni tiang kan dir khawh nak a si. Kum 25 chung ah hin Chin miphun nih kan ton mi thil hi miphun ning in a tlawmte lo. Kan rak ton mi thil pawl hi miphun tuanbia ah philhawk ṭha lo kan miphun ning in an kan dirhmun a ṭhihphaih mi le a kan sukden mi thil a tam ngaingai. 1995 thok in nihin ni tiang ah Chinmi nih biapi in kan tonmi tuanbia lam kilkawi ah hin CHRO hi hmaisuang in a dir pengmi le ai pumpe pengmi a si ti ah cun kan palh lai lo dah.\nPathian thluachuah ngaingai a si tiah ka ruah tawn mi cu CHRO a rak ṭuan mi hi an mah lungtho te in a rak lut mi an si. Hlawh mitthit ding a um lo i sinak le power zong mitthit ding a um lo mi bu a si. An minung sinak hrimhrim in Chin miphun caah siseh, namneh mi le covo buarpiak a tong mihna caah ka si khawhtawk in ka ṭuan lai tiah a ti mi lawng te an si caah an thinlungput Pathian nih thlua a chauh i rian pical an ṭuan kho, an bia vawlei pumpi ah hmual a nei. Cozah tampi le UN hna nih CHRO bia cu Chinmi kong he pehtlai in dotla ah a lak.\nBiaknak lei ah a ngan bik The Pope le The Dalai Lama si hna seh, US President le Australia Prime Minister si hna seh ram pical i Minister pawl, nitlalo ram vawlei a rak pengtu British cozah le an Parliament i Speaker of the House siseh, European Parliament, US Congress le Senate, Canada Parliament le Senate, ti bantuk ah Chin miphun kong dotla tein CHRO nih hin a chimrel.\nSahrang bantuk Kawl ralkap uknak SLORC, SPDC chan i Vailam tung an rak phur lio le Chin Kharihfa an rak kan run chih lio, Chin hngakchia an lak hna i phungki sianginn ah an lu an rak kongh hna lio ah Biaknak zalonnak kong cu Vawlei theih in le US cozah nih Burma ralkap cozah cu Country of Particular Concern List ah a rak chiah. Cucu CHRO ca le bia chirhchan in a tuah mi a si.\nKan ram a har tuk minung khuasak nak ṭhalo dirhmun tiang a phak tikah ramkip i himnak kawl in kan rak vahvaih lio ah UN, US (Guam tikulh telh chih), Canada, Australia le Europe ram pawl nih dornak an rak kan pek cu CHRO ca le bia ruang ah a si. Mexico ramri in puaisa pawl nih phaisa thongtampi lak in an rak hlonh mi hna thong chung in Asylum an soknak tiang ah CHRO nih khawmhsuat mi (Documents & Testimony) cu cozah biaceih zung nih dotla ah hman a si.\nUS cozah pi nih ‘Patriots Acts’ ti mi ralhrang kut in i vennak ah a sermi upadi hmanh kha CNF le a bawmtu hna, Chin miphun hna caah cun hman si hlah seh tiah US ramdang lei vuanci nih min a thut i waiver a rak tuah. US cozah nih Chin ralzam hi a hlei in kilven a hau mi miphun (Person of Interest-US immigration bia in cun P2 an ti) ah an rak chiahnak cu CHRO Documentation (nuhrin covo buarnak khawmhsuat mi) le Advocacy (vawleipi theih in chimrelnak) ruangah a si.\nKan bia dotla le ngan deuh in a kal khawh nakding ah hawi tampi he rianṭuan a hauh caah Asia Pacific Refugee Rights Networks (APRRN) ti mi bu a dir khawh nakding ah CHRO cu hmaisuang in a rak ṭang. Atu ah cun Pacific rili ai hrawm mi ram pawl le Asia ram pawl ralzam bawmtu bu nganpi ah ai chuah cang. Asia Indigenous People Pact (AIPP) ti mi Asia ram kokek ram neitu bu ngan bik ram 16 fonh in dirh mi bu zong ah a dirh hmasatu ah CHRO cu a rak i tel.\nMitlawmte thazaang a derthawm mi kan si caah kan miphun kan i runvennak ah hawikom tampi kan neih a herh tiah ramkip in bu kip he rianṭuan ṭi nak lam a rak kawl i a ṭuanṭi. Atu ah cun UN Economic and Social Council Special Consultative Status (UN ECOSOC) ah dotla in biachim khotu bu ah CHRO cu pom a si cang.\nSianghleirun Siangngakchia Dirkamh le Thanchoternak\nKawl ralkap nih sahrang bantuk le thir kuttum he ram an uk i mino le sianghngakchia arbawm hren in a hren lio hna ah Chin Sianghleirun Sianghngakchia he a thli tein pehtlaih nak a tuah i Student Empowerment a rak tuahtu cu CHRO a si. Ralkap cozah nih Conference a tuah i ningcang lo tuk in Constitution a ṭial i ruahnak laknak an rak tuah lio (referendum) lio ah Chinmi nih hi constitution hi kan pom lo, kan duh lo. No tiah el ding in a rak hrih hawhtu cu CHRO ṭhiamṭhiam a si. Chinmi a tam deuh nih 2008 constitution cu “no” kan duh lo tiah kan rak ti.\nMauṭaam, Food Aid Concert le WFP Chinram luhnak\n2008-10 karlak India Burma ramri hrawng khuate pawl ah mauṭaam a rak tlun i khua tampi purphir i an rak vahvaih lio ah UK cozah sin ah thil sining a va chim i UN agency World Food Program Chin ram rianṭuan an rak i thoknak cu CHRO nih London, Oslo, Ottawa, le Prague ah Chinram thil sining a rak chimrel ruangah a si. Cu mauṭaam chanhnak ah kanmah Chinmi hrimhrim ka thazaang kan chuah ṭi hna lai tiah Pam bawmhnak ah Chinmi kan hlasak thiam minthang pawl cu Asia, Australia, Europe le US international khua kul reng lo ah Food Aid Concert a rak tuah tu zong kha CHRO ṭhiamṭhiam a si.\n2010 ah a hung phan i, kum tampi hnu ah Burma ram ah a voikhatnak Election kan tuah lai tiah an rak ti lio ah NLD le party tampi nih kan i tel lai lo. 2008 Constitution hi a dik lo mi a si caah cu a dik lo mi phung tang ah cun kan lut lai lo an rak ti. Asinain, CHRO nih cun mah hi chance ṭha a si. Democracy hi kan rak hmang bal lo. Democracy rim a nam mi ah mipi le mino tampi nih Democratic Political Culture kan cawnnak a si tiah mino political party activist training a rak pek. Political party upa pawl zong training a rak pek. Cu training a rak pek mi mino hna cu atu ah Party upa le hruaitu dirhmun ah an dir i MP ah aizuam ding zong an um len.\nCHRO Kawlram chung luhnak\n2013 ah CHRO cu ramchung ah kan hung lut i Rangoon ah office hmete kan hun. Kan sikhawh tawk kokek ramnei tuhna covo kong ah rian ṭuan kan i thok. 2014 ah Burma Indigenous Peoples Network cu CHRO nih a dirhpi hna i kanmah bantuk kokek ramneitu hna covo ca i rian a ṭuan mi tlangcung mi bu 21 i fonh in rian kan ṭuanṭi.\n2016 ah NLD cozah nih Union level in Ethnic Affair Ministry a vun ser tik ah cu ministry cu Department 2 in an thok. Literature and Culture department le Ethnic Rights department ti an si. Union minister le director 2 hna he bia kan i ruah i an ministry nih an hman ding by-law ṭial zong cu anmah sawm nak in CHRO nih kan bawmh hna. CHRO cu 1998 thok in UN Indigenous rights movement ah a rak i tel mi a si i, UN nih a tuah mi vawlei pumpi kokek ramnei tuhna covo thanhca “UN Declaration of the Rights of Indigenous Peoples” ah a rak i tel mi a si caah UN lei in kokek ram neitu hna covo thiamsang expert pawl kan sawm hna i Naypidaw ah Ethnic Affairs ministry i by law cu kan ṭial pi hna.\nBurma ram State le Region pawl ah 2008 constitution ning in Ethnic Affairs Minister hi 29 an um. Cu minister pawl le Union EAM tonnak cu kum khat voikhat kan tuahpi hna i kokek ramneitu hna covo le international thil sining kan i chimh tawn tik ah Ethnic Affair Minister pawl zong CHRO cung ah an i lawm ngai. A cheu cozah hmasa lio i Ethnic Affair minister a rak si cang mi nih an ti mi cu cozah term khat chung minister cu kan si nain zei dah kan ṭuanvo a si ti hmanh kan rak ifiang lo a ti mi zong an um.\nCHRO le UN pehtlaihnak\n2015 ah Hakha le Chinram hmun tampi ah ruah a tam i min cim le tilian nih an kan phak tik ah cu thil a cang mi cu Global Warming kan vawlei a lum chin lengmang caah khuacan ai thleng. Vawlei le thlai a cheukhat nih an celh lo bantuk in thlai acheukhat rak cin khawh bal lo mi kan ram ah cinthlak khawh a si ti mi le vawlei khuacan le pawngkam runven nak ah CHRO cu biatak te in ṭuan hram kan i thok.\nUN nih Burma ram kong le ralkap cozah nih miphun le biaknak hmedeuh namnet in a tuah mi nuhrin covo buarnak kong ah palai achiah mi UN Human Rights Special Rapporteur nih CHRO cu biapi in ruahnak le thil sining a hal zungzal mi a si. UN nih Kawl ralkap le cozah nih nuhrin covo buarnak hlathlaitu IIMM timi a vun dirh tikah CHRO mi cheukhat cu Geneva ah anmah office ah full time ṭhu i hlawh tampi he rian ṭuan ding ah sawm a rak si. Asinain cu sawm nak cu kan rak cohlang lo.\n2017 in CHRO cu Chinram ah office tuah in rian ṭuan kan i thok. Chinram peng 5 Hakha, Thantlang, Falam, Tedim, Tonzang in kan i thok i 2019 ah Chinram peng dihlak pengkua ah rian kan ṭuan. Hi rian kan ṭuan tik ah anmah le an peng cio nih an zumh, an bochan mi mino bu, nu bu le insitutution pawl he rian kan ṭuanṭi.\nCHRO ah Riantuanmi cheukhat (Photo: CHRO file)\nChin ram chung Rian cawnnak tuah mi le Covid runvennak rian\n2017 in 2020 tiang ah CHRO rianṭuan nak in mino 1000 reng lo kutzung thiamnak le mahte pawcawm khawhnak training (skills development training) kan pek hna i minung 800 nih an i ṭhathnem pi i an paw an i cawm nak. 2020 ah Covid tlangrai a rak tlun tikah CHRO cu hmaisuang in Covid runven nak ah budget ting 1500 hrawng hmang in rian a ṭuan cuahmah.\nChin ramkulh Paletwa i AA le Kawl Ralkap kahdohnak le CHRO\nChinram thlanglei Paletwa peng le Rakhine ram i a um mi kan Chinmi hna ral ruang i an temtuar nak vialte zong vawlei cung cozah ngan hna le UN theih in thawngpang a pe pengtu le humhimnak le rilcatpeh a pe khotu WFP hna nih an rak kan zuanhnawh nak ding zong ah CHRO Documentation le Advocacy hi biapi ngaingai a si.\nHi vialte thluachuah hi kan Chinmi caah a ngantuk mi thluachuah a si. Miphun dirhmun a thleng mi rian tampi CHRO nih a ṭuan. 2020 thim nak a rak phak lai zong ah CHRO rianṭuantu cheukhat cu peng upa hna le party upa hna nih politics ah lut in MP i zuam ve ding in an rak sawm hna nain an lut lo. MP le cozah kan va ṭuan zong ah CHRO nih mipi sining taktak thleng in a ṭuan mi hlei hin kan ṭuan kho hlei lai ti kan zum lo an ti.\nMah cuti i an ti mi cu ka lawm ngaingai. MP candidate ah lut hna sehlaw a tlin zong an tling taktak ko lai tiah ka zumh ko. Cun MP va tling hna sehlaw Cozah zong ṭha tuk in a hruai kho ding Chief Minister fit taktak a ṭuan kho ding lawngte an si tiah ka ruah.\nAtulio CHRO riantuantu thazaang\nNai ah khan CHRO staff list an rak ka kuat. CHRO i atu lio ah rian a ṭuan mi hi Rangoon Office ah 16 kan si i Chinram ah 45 kan si ti a si. Kan zapi fonh ah 60 fai kan si. Kan board of directors fonh chih ah cun 70 hrawng kan si. CHRO staff le board ah hin Chin miphun pengkip in kan tling, Kawl zong an i tel, mirang zong an i tel. CHRO ah rian a rak ṭuan bal mi hi an phak nak poh ah bochan tlak le zohchunh tlak an si hna.\nCHRO pawl hi New York le Geneva zong ah hmaihngal tein vawlei hruaitu hna hmai ah an ṭhu an dir, bia an chim kho i in 15 lawng khua an sak nak Chinram khuate zongah khuami he an lothlawh, an thingtuk kong tlumtla tein an i ruah, an ei ṭi an ding ṭi, thlam fate ah riak in an um kho ṭhiamṭhiam. The Pope, Bishop ah Canterbury le The Dalai Lama he zong an i tong, vawlei mipi dihlak an ton mi (global issue) an i ruah kho i, khuate pastor biakin saknak vawlei kong ah a lungre a thei mi he zong bia an i ruah kho ṭhiamṭhiam.\nExecutive Director Dirhmun\nCHRO ah keimah hi Executive Director dirhmun in mawh phurhnak a nei bik mi ka si nain rian ka ṭuan ṭi hawi pawl hi keimah nakin a fit deuh mi lawngte an si. I pumpeknak, rianṭuan zuamnak, fimthiamnak ah keimah nak in a ti kho deuh lawngte an si. Voikhat ah Ibis hotels ti mi Scandinavia Hotel chain pawl i an CEO pa media nih bia an rak hal bal. Phaisa tlawmte in caan tawite chung ah Ibis hotel pawl hitluk in nan hlawh a tlin hi zeiruang ah dah a si? tiah an hal i, a leh mi hna cu, Kei hi CEO ka si nain ka kuttang ah a ṭuan mi ramkip i kan hotel manager pawl khi keimah nak in a smart deuh mi lawngte an si tiah a rak leh hna.\nCHRO a kan dirhkamhtu kan pale\nKum 25 chung keimah nakin a smart deuh mi lawngte he rian ka ṭuanṭi. Chinmi Kharihfabu tampi nih kan miphun covo kong a herh kan ti tik ah thlacamnak he thazaang chuah in CHRO he rian kan ṭuanṭi. Chinmi kan pa le kan ti mi hna a kan liam tak cang mi Rev. Dr. Van Bik, MP Pu Mang Tling, Dr. Vumson le a kan nunpi rih mi Rev. Dr. Chum Awi, Rev. Dr. Duh Kam le a dang Pastor, hruaitu upa, mino, nubu le Kharihfabu tampi nih CHRO rianṭuannak cu a dirkamh zungzal. An fimthiamnak, miphun covo runvennak ah an thazaang an chuahnak le an thlacamnak kha Khuazing Pathian nih a kan theih piak i kum 25 chung rian kan ṭuan nak hi a si.\nMiphun covo runven nak ah nunnak a pe mi hna upatnak sangbik le pek bu in…\n(Theihternak: Salai Bawi Lian Mang nih amah pumpak Facebook cahmai ah a ṭial mi cu amah theihpi le hnatlaknak in kan lakchih mi a si~Editor.)\nPrevious Malaysia Inn Dot 9 Cung In A Tlami Mi Leng Sui Hlei Tial (20) Kum A Nunnak A Liam\nNext Chinram Paletwa Peng Khuate 200 Leng Ei Awk Facang An Ngei Ti Lo


Muidawh “Sarah” Dirkamh Cio Hna U Sih , August 2 ah Na Duhmi Bia Poah Na Hal Khawh Fawn Lai – Video – FIAKFAIROCK\nMuidawh “Sarah” Dirkamh Cio Hna U Sih , August 2 ah Na Duhmi Bia Poah Na Hal Khawh Fawn Lai – Video\nNungak tungtaitha “SARAH” cu a tulio Hakha ah Gym trainer a tuanlio mi a si i a mah taksa tungtai zoh ah cun mi tampi nih an uar ngaingai mi nungak note a si . Lai Media cheukhat nih Cakei Rasah tiah min an bunh i a konglam an tial huam ngai ngai mi a si i a mah konglam cu tampi kan rak langhter ti lem lai lo .\nTutan i mipi sin i kan rak langhter duh mi tu cu phundang pi a si i Lainu le laipa hi i cawisang cang hna usih timi lei deuh tu a si . Vawlei a thangcho i kan ram zong a thangcho ve cang i minung zong kan hung thangcho ngai ngai cang hna .\nA Hlan ah Gym zong kan theih bal lo mi a tu ah cun gym ah taksa thatnak caah can pek in a tuahmi lai mino tampi an um cang . A Mah Sarah zong hi gym tuahnak in zei mawzaat a taksa a dawhter khotu a si . Laimi nu kan mah le kan mah i cawisan hi a thazang der ngai mi kan si i pakhat le pakhat i soisel le i thangchiat lei tu in a thazang a thawng ngai mi kan si .\nSarah hi a tulio kan lai mino ah cun a taksa a tungtai cu zahpi um lo bak a si i cawisan a tlak ngaimi pakhat asi . Lainu bak a si bantuk in laimi nih kan cawisan thiam a hau ngaimi a si . Media nih a konglam an tial i an post can zong ah a thangthat tu nak in a soisel tu hi comment tete rel tik ah an tam deuh tawn .\nCu ca ah cun hi bantuk taksa dawh a ngeitu le a mah zuamnak bak in khi dirhmun ah a phan kho ve mi kan lainu Sarah hi thazang pe hna usih , Lemcang ah hmang hna usih , Cawngia hna u sih law alam kip in cawisang thiam ve hna u sih .\nCuti cun lainungak dang pawl zong an tha tho lai i gym lei ah can an pe kho lai i lainu tampi caah thazang zong asi lai. Sarah cu USA lei in Lungsamat Media nih August 2, 8:00 Am ( Kawlram caan) ah interview a tuah lai i khi tik zong ah a duh mi poah nih biahal nak tuahkhawh a si .


Zualko:SAC ralhrang nih an thah mi chin pa kong ah thil sining phuan dih a si cang. – Lai Lungrawn Post\nZualko:SAC ralhrang nih an thah mi chin pa kong ah thil sining phuan dih a si cang.\nRalhrang nih hri in tem an timh lio ah, duh lo in ai phetsawt caah voikhat an bengh, cu hnu ah ralhrang pakhat nih a hnu lei in a kah i, a kaa lei in kuan a chuak. Pu Joshua hi fapa pathum ngei mi si. A hniang cem cu thlathum lawng a si rih. Zan tlai tiang kahdohnak a um peng caah zinglei sml 10 hrawng lawng ah a ruak cu kan va lak i kan vui khawh. Pu Joshua an kah nak hmun cu ChaungKhuah khua lonh, Kalay-Gangaw lam PaMonChaung hlei lonh te ah a si” tiah a chim the thantlang times.\nThawngdang Tangka tlap le bank phihkhar ding kong cu a dik lo tiah central bank nih a thanh Tangka 5000 tlap le 10000 tlap hna cu thah a si lai tiah theih mi kong ah, thawng dik lo a si tiah central bank nih nihin ah cathanh a chuah.\nCentral Bank dirhmun in, tangka kong ah thawng daiten a um khawh nak ding ah tha te in le ralrin ten riantuan a si,bank lei zong nih rikhiah mi ning ten fek tein le tha te in riantuan nak tuah a si ko ” tiah central bank nih an langhter.\nA hlan cozah chan ahcun zungkhar si zongah ,bank nih a kan tawlrel piak, atu ahcun rikhiah piak mi a tam ngai,tangka chuah zong a har, a tu ah bank zong khar a si lai tiah theih a si caah tangka a har chin cang lai tiah Burma Associated Press nih a langhter the chin post.\nBreaking News:Kawlram le India karlak ah thawngpang thatuk thei a si cang.\nRalkap nih kum tling lo hngakchia pawl le pitar pawl cu Hlawhhlang ah an hman hna


I RALRING CIO UH, PATHIAN NIH A FAPA VISION A KA HMUHTER – The Chinlung Post\nSeptember 29, 2020 admin Local News 0\nMifim le miphun le khuaram a dawmi nih an Mee an pek mi cu CNLD hi a si. Pathian aa bochan mi nih CNLD Mee an pek lai i, Minung aa bochan mi nih NLD Mee an pek lai. Mi aa bochan mi kha ningzahnak Pathian nih an cungah a thlumter caan ara cuahmah lio ko. Arau ti lai lo. Hawi dawt hna.Pathian nawlbiathar Kan Bawipa Khrih Jesuh nih a kan fial mi kha van ruat than ta u Pathian a daw mi hna , nan dih lak in kan ti hna.\nCu a kan cah mi cu kei Mah nih kan dawt hna bantuk in khat le khat i daw u,khat le khat nan i dawt i nan zawn nan i ruah ah cun hi mi hna hi Kei Mah a ka zul tu nan si kha mi vial te nih an in hngalh dih hna lai a ti. Cucaah Pathian le Khrih a zum tu a si mi CNLD hruaitu hi Me kan pek bak hna ding an si. Kan dawt hna lo i Me kan pek hna lo ah cun Kawl pawl nih khan an mah mi phun le an mah u nau Lila hmanh an i daw hna lo tiin, an kaa in an chim lo hmanh ah an lung Chung in an chim lai i,Zei hmanh ah an kan rel te lai lo. Kut chu a kan tuh te lai. A poi tuk ee.\nRalrinnak: na theih ding hrimhrim a si mi cu Chin miphun nih CNLD Me kan pek dih hmanh ah NLD nih tei nak a hmuh thiamthiam ko lai. Pathian nih a fapa kei mah hi Aung San Suu Kyi nih teinak a hmuh hnga ding kha Vision laknak in a ka hmuhter cang. A Nungmi Pathian duhmi taktak cu hihi a si. Mah miphun le Mah u Nau kha i dawt i, i tanh kha a si. Mah ti i kan i dawt i kan i tanh ahcun Kawl pawl nih an kan tihzah lai i an kan u pat lai.\nCun NLD nih teinak a hmuh zong ah kan khua kan ram ah khan, kan hmai a hngal zungzal lai. Zeicatiah miphun a dawmi le khuaram a dawmi kan si cu kan tuahnak in pei kan lakter cang cu. Cucaah CNLD hi Me na pek bak ding a si ko. Pathian nih Thluachuah in pe ko hna seh. Judah Isakariot bang Jesuh a zuartu si bak hlah.Cu a sullam cu voi khat rawl ei ah Miphun le ram a zuar tu si bak hlah.\nPathian nih ka fa a ti mi kei mah nih Zumhtlak a si mi ka Miphun le ka phun hawi le ka khua ram a daw mi le Chin mi Phun vial te hna thawng kan thanh hna. Fim caan a si cang, I hngilh caan a si ti lo. Nan mit nih khua hmu ko seh. Pathian dinfelnak le a Thawng tha bia cu kan Chin ram ah karh chin ko seh Amen. Credit: True Emmanuel.


Thihdar: Pu Phu Ling (Hmawngtlang) Nih Eskenazi Sizung, Indiana In Mual A Kan Liam Tak Ruangmang Ko Cang Ee – The Cherry Par\nThihdar: Pu Phu Ling (Hmawngtlang) Nih Eskenazi Sizung, Indiana In Mual A Kan Liam Tak Ruangmang Ko Cang Ee\nDecember 10, 2020 December 10, 2020 Cherry News\nVawleicung ngai hi mu, a poi tuk hringhran ko. Atu bantuk in Covid-19 zawtnak ruangah mah le umnak cio ah caan hmang cio a si bantuk aho hmanh mah duh in tlawn le kai khawh zong a si rih lo lio ah Miphun nih bochan mi kan pa pakhat nih hi vawlei cung nunnak in a kan liam tak tikah lung a fak tuk hringhran. Pu Phu Ling nih a kaltakmi hna chungkhar le rualchan cingla zong Bawipa tu nih hnem hram ko hna seh, tiah thlacam kan in campiak hna. Vawleicung ram a si bantuk i ngaihchia caan le lawmh caan a um te ko lai. A Tanglei ah thawngpang tling kan theih ning cu a si.\nThih Dar Kan Tum; Miphun hawi hna, ZFA nih kan i bochan mi kan pa Pu Phu Ling (Hmawngtlang) nih tuzing- December 10, 2020 ( suimilam 8:30am ) ahkhan Eskenazi Siizung (Indiana) in mual a kan liam tak ruangmang ko cang ee. Ngaihchiatnak a tuarmi chungkhar Bawipa ti nih hnem hram ko hna seh. Ngaihchiatnak tuarpinak he. Zophei Family network of American.\nHi Thawngpang relchap lo cu a pam tuk hringhran. CHIN RAM KHUA LIPI HAKHA SIZUNG LE SIBAWI,NURSE PAWL KAN DIR HMUN HI ZEI TIN DAH NAN HMUH CIO NING ASI HNGA. 15Nov,2020 Zarhpini chun ah kafapa Chin Christian University(CCU)ah BA E kum khat nak kai lio mi Van chiat ah Cycle accident a tong sual,Lungfim loin a um ,Pathian mi hna le hawikawm unau hna nih rian rang in Sizung an tlik pi colh 2pm hrawng ah asi. A thai zing nikhat ni, nihnih ni tiang Sibawi Sang Ruhlei le Adangdang Sibawi pi nih an zoh lo.CT scan voi hnih an thlak ter, Ultersound le Xray chim lo in.Phaisa tu cu cei lak te kan dih manh nithum chung ah. A result cu Paraku (ruh sibawi tel in) te nih an zoh hnu ah kan in chimh te hna lai tiah duty sibawi te le nurse re nih an ti hna.\nCawn ni thum ni tiang zei hmanh a um lo, kafapa zong a lung a fim kho hkei lo.cu caah RGN lei ah rian rang in kal pi ko kan duh ko tiah duty pawl cu chimh an si nain kan mah nawl asi lo an zoh hnu ah zei tin dek an ti te lai tiah an ti than.an kan check bal lo tik ah van sang in kan um. NURSE pa khat (a min cu a herh cun ka chim te lai)nih Sibawi pi hi leng hna uh nan len hna lo cun an in zoh hna lai lo RGN lei kal pi nan duh asi zong ah chimh a hauh caah TINGKHAT in leng uh tiah a van kan ti. Tingkhat cu kan ngei lo THONG 70 tel in si kho hnga maw tiah ceih cum asi. Len lo awk a that ti lo caah SIbawi pi cu CABAWM te he kan va ton.\nA thai zing ah a check colh. A hnawng ruh ai kaam,a kha ruh a pelh an ti chel,a kiak an ti chel a tha than ko an ti chel,a lung fim lo mi le zei dang hi cu kan hngal kho bak lo CT scan le Xray le Ulter sound zong kan check dih ko an ti. Kafapa cu Zarh thum chung um hau lai anti,Phaisa kawl nak ah hman an kan timh cang caah kan duh ti lo ii inn ah tin pi asi. 4Dec,2020 cawn ningan ni ah RGN lei kal pi asi. Rgn ah an check colh tik ah kafapa te cu a thluak thahri pa 6 nak a cat,a kha ruh a hliah cang hmunkhat a kiak,hmunkhat a pelh,a hnawng ruh ai merh an ti.\nResult kan vun theih cun kkhat lei kam ah kan i lawm tuk.kafa pa te hi a nunnak hmanh Hakha sizung khan a rak dih ding asi ko nain BAWIPA nih adawt tuk,a mah long asi lo Bawipa vel kan chungkhar in kan co caah anunnak a humhim piak tu kan Pathian asi. Rgn Si bawi te nih zeiruang dah Hakha ah hin opration an tuah lo an ti,an khuaruah har tuk.mah ban tuk mi zaw emergency in sizung phan ko mi cu an ti..Mizaw damh le minunnak chanh hi Hakha sizung nih ai rak tinh mi asi rua lo, Mizaw sin in phaisa kawl tu hi an rak i tinh mi asi ko rua hi ta tia khua ka ruat.\nHawidawt hna Kafapa ca long si loin Hakha le Thantlang Sizung le sibawi,Nurse te caah thla za cam piak rih ko hna usih mu.A khongdeng sual tu zong Bawipa min in kan ngaihthiam khawh.Police le PK nih sizung tiang an ra, case kan in ser piak hna lai an ti ,Kan dam hi biapi si koseh law Bawipa nih kafapa damnak pe ko seh,kan ngaihthiam ko lai kan mah nih cun case kan ser lai lo tiah kan ti hna. Caan raih hlan ah kafapa te A thluak tjahri,a kha ruh opration tuah ding asi caah thlacam nak he kan bawm rih cio ko uh law. Credit: Johnf Thawng\n← Michigan Phungsertu Nih Dominion CEO Cu Biaceihnak Zung Ah An Auh Cang\nWow, Cu Bantuk Hakha Sizung Thawngpang Cu Ka Khuaruah A Har Ko →


A POITUK EE, NI 7 CHUNG TUTHLA KALAYMYO THILCANG CU NGEIH ACHIA KO – The Chinlung Post\nJuly 7, 2021 admin Chin 0\nApoituk hringhran ko ee, Kalaymyo ah Ni 7 chungah a nunnak a liammi hi minung 207 an si cang tiah theih a si. July ni khat in July ni 7 tuchun tiangah a nunnak aliammi hi minung 207 an si cang. Tuchun lawngah Kalaymyo ah a nunnak a liammi hi minung 29 an si tiah thawngthanhnak an tuah. Tuni a thimi chung ah Khrihfa Thlaanmual ah vuimi hna hi minung 14 an si hna.\nJuly nikhat in tuni July ni sarih tiangah a nunnak a liammi an langhter mi hna cu hitihin a si. July nikhat ah a nunnak a liammi hna hi minung 26 an si i, July nihnih ah minung 24 an nunnak aliam. Cun July nithum ah a nunnak a liammi hi minung 33 an si. July nili ah a nunnak aliammi hna hi minung 27 an si hna.\nJuly ninga ah a nunnak aliammi hi minung 27 an si i, July niruk nizan ah a nunnak aliammi hi minung 42 an si. Tuchun July ni sarih ah a nunnak aliammi hi minung 29 an si tthan. July nikhat in tuni July ni 7 tiang Ni 7 chungah a nunnak aliammi hi minung 207 an si cang tiah an langhter. Zawtnak chungin kan him khawhnak dingah a nung kan Biak Pathian Sin ah thlaza cam cio hna usih.\nRelcio Uh. Catialtu Nu Mang Tette khannak: Zumh nak in tuah ve law Bawipa nih an damter lai.A liam cia mi December thla chungah khan covid in ka rak zaw ve I Sii zong ka ding kho lo, ka thinlung ah a um mi cu kahrom fah nak le ka tang, ka cuap ah Bawipa Jesuh thisen in i thuh i tuam ti khi ka thinlung nun ah a langtuk caah Zing ah Voi 70, zan lei ah Voi 70 in, ka hrom fahnak ah kaa tongh.\nKa cuap le kattang zong ka tongh i Bawipa Jesuh thisen in kaa thuh kaa tuam tiin zumh nak in ka chim, ka phuan,i ka tuah hna, zarh khat ka tuah hnu ah cun Bawipa nih dam nak lei panh a ka hruai. Culio ah a kih ruang ah ka keng thahri a fak than,ka thahri fah cu a zual tuk caah, Bawipa Jesuh thisen in ka thuh ka tuam tiin zarh khat chung ka ti khawh tawk in zumh nak in ka tuah than i Bawipa nih damnak tlamtling cu a ka pek Bawipa min cu thangthat si ko seh.\nCun nikum ah khan Australia lei in kan nau nu nih phone a ka chonh I ka dam lo ka lungre a thei tuk a ka ti, ka hmai hrap khat lei hi a zeng I ka tongh zong ah kaa thei lo a rak ka ti,thla ka cam piak a ka ti i thla cu ka cam piak. Cun kei nih rian kan fial lai i na tuah kho lai maw?ka ti, ka tuah khawh ko lai a ka ti ve, a si ah cun na hmai dam lo nak zawn te ah na kut in I tongh law, Bawipa Jesuh thisen in kaa thuh kaa tuam tiin Zing lei ah voi 70, cun zan lei zong ah na tuah lai ka ti i zarh 2 a tuah hnu ah a hmai a zeng mi cu Bawipa nih a dam ter than.\nA tu ka ram covid zawt nak a cang mi thil kong ah lungre thei nak in kan khat mah ruang ah hi ca hi kan rak share ta ve mi a si, ule nau hna zumh nak in tuah ve hrim2 law Bawipa nih an dam ter lai, voi 70 tiang na tuah khawh ah cun a tha, na tuah khawh lo hmanh ah na tuah khawh tawk tal cu rak tuah ve hrimhrim ko.\nA zawt nak a zual deuh mi cu Chungkhar le zong nih rak tuah piak hna law a zaw mi kha zumh nak in Bawipa Jesuh thisen in rak thuh rak tuam hna, zumh nak in tuah lo ah cun tlam a tling lo kho mi a si, zumh nak tu in Bawipa Jesuh thiseh cu hmang law an dam ter lai. Kan Bawipa Jesuh khrih thisen cu kan sual nak vial te ngai thiam tu thisen a thawng tuk mi le a lian ngan mi kan thlarau taksa dam nak a si. Amen\nNote: Hi Cabia hi Nu Mang nih, a pumpak ton mi, Covid zawtnak in a tluk lio ah Jesuh min in damnak a hmuhnak kong a tial mi a si. Tulio Laitlang Covid pulrai hi Bawipa bochannak in kan tei ko lai timi thazaang peknak a tuah mi asi. Na hawi le 10 rak share hna, Jeush thisen in Covid rai tei i zuam usih.\nBAWIPA MIN THANGTTHAT SISEH, ZUMHNAK IN RAK TUAH VE


President Donald Trump Le Christmas kong ah Georgia mipi Lomhnak Mitthli he – Thechinlungnews\nPresident Donald Trump Le Christmas kong ah Georgia mipi Lomhnak Mitthli he\nPresident Donald Trump speaks during a rally on Wednesday in St. Charles, Mo\nPresident Donald Trump cu Georgia ah senate seat pahnuh election ding mi he pehtlai in campaign nei ding in an va kal.A hramthawknak ah a chim hmasa mi a bia cu a thlumal tak tak “Mery Christmas to you all” tiin Georgia mipi vialte hna cu address a tuah hmasa hna, upat pek nak a langhter.\nMerry Christmas ti mi biafang hi an rak chim duh lo mi kha a si. A luan cia administration nih hlawnh le hlawt an rak duh ngai mi biafang a si kha, Merry Christmas biafang thleng nak ah Happy holyday tiin kum kuahra chung cu an hmang.\nNatein keimah he cun Merry Christmas ti biafang hi kan hmang lengmang cang lai tiah a chim. Mah bantuk in a chim mi hi mi tampi nih an i lunghmuih tuk I, mi cheukhat biangah mitthli lomhnak ruangah a luang ti a si.\nAruang cu Merry Christmas hi US mipi lungthin he a then kho ding mi le hlawnh khawh ding mi biafang a rak si ti lo caah si. Trump nih achim ning bantuk in tu tiang Khrifa hna cu a luancia kum 8 ah khan rak hlawnh le hlawt an rak si kha,\nmah hi a philh lo caah a bia kam ning bantuk in khrifa hna cu heh tiah a dirkamh hna. Mah bantuk in a dirkamh hna caah khrifa pawl nih Trump hi heh tiah an rak dirpi ngai mi zong kha a si. Source-Right Wing insider\nNote: Lih le hrokhrawl thawngpang tial kaa tim lo. Thawngpang ka rel mi le mi dang nih an ttial mi credit ka pek mi hna hi source a hmaan mi a si maw ti ka zoh hnuah mah hi cu a hmaan mi a si lai tiah ka ti mi hna hi ka miphun a si mi “Chinmi” caah ka ttial tawn i ka credit tawn.\nNatein vawlei cung cu tlamtlinglonak ram a si caah ralring tein ka ttial zong ah Source ka lak mi ah a hmaan lo mi a um kho mi a si.\nSource ka lak mi, a hmaan lo mi a um ti nan theih ah cun zeitik caan poah ka theihter kho ulaw, cun keimah ca zong ah ralrinnak a ka petu a si hlei ah ka source kha thatein ka zoh nak ding a si lai caah le thawngpang a hmaan mi le dik mi lawng ka thlah peng khawhnak ding caah tiin zaangfah kan nawl hna.\nBe the first to comment on "President Donald Trump Le Christmas kong ah Georgia mipi Lomhnak Mitthli he"


Covid In A dam Mi Pitar Nih Doctor pa A Kuh i A mitthli he A Chim mi Bia nih Mipi Thinlung A tonghtuk Hringhran – CHINLAND TODAY NEWS\nTulio covid 19 zawtnak inn sii zungum i dam ten chuah khawh hi i lomh lo awk a tha hrim lo. Lomh um tuk ko nain hi pitar te nih ai lomhning a langh ter ning hi cu ngeihchia lei zong si i thinlung a suk taktak. India ramah covid 19 ruangah mitam takin nikhatah a thingthing in a nunnak a liam i Oxygen i deih lo ruang zongah mi tam tak i thlop kho loin an um .\nCu hlei ah hi zawtnak tha loin a nunnak a liam ciami vuinak hmanh ai ting lo i ruak cu a ponin an pon hna. Cu bantuk in caan chia tuk hman lioah hin Kalgota ah covid 19 in a zawmi pitar tuk cangmi (kum 75) si cangmi tar nu te zong cu a zaw ve. Sihmanhseh law mino tamtak zong nih tuar kho loin an thih lio caanah hi pitar nu te hi covid 19 cu a tei i a dam.\nA van dam tikah cun ai lawm tuk i ai sum khawh ti lo caah a zoh khenhtu doctor pa cu PPE thilthuam ai hruk buin a rak kuh i ai lomhnak cu tah buin a langhter. Hi hmanthlak hi journalist pakhat pooja mehta nih Twitter ah a van chiah i a chim ningah cun kolkata i medical college $ Hospital ah thil a cangmi si tiah a chim.\nHi doctor pa a kuh lenmi hi Abhishikta Mullick a si i hi pitar te sinah covid nih a tei lonak le covid-19 in a thiang cang timi bia a van chimh bak cun hi pitar te hi a holh zong holh kho lo i a mitthli cu a luang thluahmah i doctor pa sinah cun ai lomhnak kong cu a chim i a langh ter le. Hi hmanthlak te le hi ca hi internet ah van tar a si bakin a Share tu zong an tam ngaingai. Hi pitar nu te hi lomhpi a um taktak. Bawipa nih tuhnu pinleiah veng hram ko seh. Credit :Mizo World News


Rian Kawlnak Ah A Tha Bikmi Website Phun 10\nTCP-Hakha| 2017 September 6| Internet cung ah rian he aa pehtlaimi website thonghra ringlo a um. Cu vialte chung ah caanhmaante (update) in rian auhnak kongkau a taar lengmangtu vawleicung a tha bik le hman a fawi bikmi website phun 10 cu a tanglei hna hi an si.\nCompany website pawl nih an auhmi rian, thanhca, mibu le a dang online cung taarmi rian auhnak hmunhma a thongleng sin in rian nuaikhat tluk a taartu website a si. Rian kawlnak ah mah duhmi rian le lahkhah, rian a phunphun fawite in kawlnak website a si.\nRian a kawltu hna caah a herhmi resources pawl, ruahnak peknak, resume a tarpiaktu rian auhnak website nganpi pakhat a si.\nIT (technician) he aa pehtlaimi rian pawl kawl na duh ahcun hi website ah tlingte in kawl khawh a si. Hi website ah company kip, rian kip, lahkhah pekning, rianquan caan tibantuk a dikthliar te in aa tial dih.\nHi website hawi he aa khahlonak cu mah thilti thiamnak, pahrang thiamnak a ngeimi le a thluak a tha khunmi pawl kawlpiaknak website a si. Interview ah hawl tawnmi biahalnak kongkau pin ah hmuhning capar pawl zong an taar chih. Cun a hnu bik chuak riantlaihning le cazin tlaihnak kong zong a taar chih fawn.\nGoogle zong hi rian auhnak website cazin ah an telh. A ruang cu vawleicung a ngan bik search engine a simi google ah rian pakhat kawl a fawi bik caah a si. Zei bantuk rian paoh ah google cung ah kawl le hmuh khawh a si.\nCaantling (full time) tuan na duh ah siseh, intern le NGO ah zaanghleicawi riantuan na duh ahcun hi website ah kawl khawh a si. Kakip le hmunkip i rian a ummi pawl a khawmhsuat i a tar caah na duhmi rian sok khawh a si.\nRamkip le hmunkip in mah le riantuanmi cio profile pawl hika website ah kawl khawh a si. Mah riantuannak profile pawl an taar i pakhat le pakhat hmunkip in thiamsang pawl he pehtlaihnak an ngeihter khawh.\nLinkUp cu hlennak a um lomi rian pawl a taartu website a si. Company he dengteo in pehtlaihnak a ngeimi rian pawl an si caah zumh a tlak. Company website ah an taarmi rian pawl lawng a taar ve.\nOnline cung rian pawl fawite in kawl le sok khawh ding in a tawlreltu website a si. Company profile pawl zoh khawhnak website a si caah na sok duhmi company tlingte in rel le theih khawhnak website a si.\nAmerican ramchung i rian pawl kawl a duhmi caah a dangte in tuahmi website a si. American ah a ummi rian nuaikhat tluk hi website ah zoh khawh a si.\nReference: thebalance/ Duwun


Malaysia Ah Kan Farnu Nih A Kan Liam Tak - News and Media\nMalaysia um Rimpi khuami Pa Far Peng (Kum 49) nih September 20, 2021 ni ah Kuala Pilah Sizung ah chunglei damlonak in mual a kan liamtak. Tuni September 22, 2021 ni ah Semenyih Thlanmual ah tluang tein rual kan i vui kho. Ngaihchiatnak a tongmi chungkhar Bawipa nih in hnem ko hna seh. Nan ngaihchiatnak kan in tuarpi hna. Ngaihchiatnak hrawmpi bu he.\nMie Christian Fellowahip. Adang relchap[. MAH nih a Ralkap a ţhialmi hna ka Hmuhning. Nizan ah Ralhrang bawi Min Aung Hlaing nih Paletwah pengkulh ummi ralhrang bu တပ်မ 11, 55, 77 pawl cu Kanpalet, Mindat le Sagaing division ah thialding in order achuah. Hi tin a ralkap a ţhialmi hna hi tulio Chin ram kahdohnak a fahnak hna ah thazang a chapbia asi tiah foi tein.\nRuahding asi ko nain hi pinlei ahhin aa thupmi a um kho i cucu asi tak ahcun Chin ram kan sung kho. Cucu zeidah asi tiahcun. Chin ram Paletwah ahhin cuhlan ahcun ralhrang bu Batt. 289 pakhat telong an rak um nain AA he kahdohnak a chuah hnu in ralkapbu 11, 55 le 77 a hun chiah mihna ansi. February 2021 rampi uknak an tlaihhrem hnuah khucukmak in aa kap cuahmah mi.\nAA he kahngolnak an tuah i puantang biakamnak zeimaw(biachawkvak) an tuah hnuah an i kahnak a daih long silo in AA nih zalong ngaingai in an ramţhen ţhithruainak an kalpi. Cu pinah kan ram Paletwah peng ah langhngan le ralţha ngai in kan mipi cungah nawlngeihnak an hman pinah an ram chung khumh an timhnak a fianghlang thluahmah. Cun kanhnu zarh ahkhan Ralhrang nih.\nAA ralkap vialte Covid raikhamsii kan chunh hnalai a ti. A tuah AA pawl cawlcanghnak a khamtu ralhrang bu11, 55 le 77 pawl ţhial a timh ţhan hna tikah khatlei in cun AA nih zalong tein an ram ah cawlcang kho hna sehlaw an lung thli tum asimi Paletwah khi an uknak tangah chiah le lak dingah karhlang hna seh ti khi asi. Cutin AA an hun cawlcangh ahcun.\nChin miphun nih kan duh ve lailo caah AA he kahdohnak a chuak telai. Cutikah khatlei in MAH ralhrang nih a kan phomh lai kan taw in AA nih a kan kah lai i ral pahnih kar ah kan i tenh telai. Hikong hi a hlan tein ka rak chim ţial cang mi asi i atuah a chuak hnik tiah karuah. Cucahcun tutan MAH a colcangh ning hi. Chin mi kan caah har chin chin dawh kansi.\nHi lioah Kawl mi le NUG nih biatak in kan dirhmun an kan ţanpi lo i an kan zohsawh ko ahcun Chin ram zalennak tiang kan nun thap in kan khel a hau kolai. Peng Hlawnceu. Chin miphun nih kan duh ve lailo caah AA he kahdohnak a chuak telai. Cutikah khatlei in MAH ralhrang nih a kan phomh lai kan taw in AA nih a kan kah lai i ral pahnih kar ah kan i tenh telai.\nMizoram Sangau Le Kiangkap Chin Razam Tam Ngai An Phan